Paġna Il-Qorti Ewropea tal-Awdituri b'dan tinfurmak li r-Rapport Speċjali Nru 1/2020 "L-azzjoni tal-UE fil-qasam tal-Ekodisinn u t-Tikkettar tal-Enerġija: il-kontribut importanti għal effiċjenza akbar fl-enerġija tnaqqas minn dewmien sinifikanti u nuqqas ta' konformità" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu It-talba ġiet ippreżentata fil-21 ta' Ottubru min-naħa ta' N.V. Citrique Belge S.A. u Jungbunzlauer Austria AG ("l-applikanti"), li jirrappreżentaw 100 % tal-produzzjoni tal-aċidu ċitriku. Verżjoni miftuħa tat-talba u l-analiżi tal-grad ta' sostenn għat-talba mill-produtturi tal-Unjoni huma disponibbli fil-fajl għall-ispezzjoni mill-partijiet interessati. It-Taqsima 5.5 ta' din in-Notifika tipprovdi informazzjoni dwar l-aċċess għall-fajl għall-partijiet interessati. Il-prodotti suġġetti għal dan ir-rieżami huma l-aċidu ċitriku u ċ-ċitrat trisodiku diidrat, ("il-prodotti taħt rieżami"), li bħalissa jaqgħu taħt il-kodiċijiet 2918 14 00 u ex 2918 15 00 (il-kodiċi TARIC 2918150011 u 2918150019). It-talba hija msejsa fuq il-fatt li l-iskadenza tal-miżuri aktarx twassal biex ikun hemm kontinwazzjoni ta' dumping kif ukoll rikorrenza ta' ħsara għall-industrija tal-Unjoni. L-applikanti sostnew li mhuwiex xieraq li jintużaw prezzijiet u kostijiet domestiċi fir-Repubblika tal-Poplu taċ-Ċina, minħabba l-eżistenza ta' distorsjonijiet sinifikanti fis-sens tal-punt (b) tal-Artikolu 2(6a) tar-Regolament bażiku. B'hekk, fir-rigward tal-Artikolu 2(6a)(a) tar-Regolament bażiku, l-allegazzjoni tat-tkomplija u r-rikorrenza ta' dumping hija bbażata fuq tqabbil ta' valur normali maħdum fuq il-bażi tal-kostijiet tal-produzzjoni u tal-bejgħ li jirrifletti prezzijiet jew punti ta' riferiment bla distorsjoni f'pajjiż rappreżentattiv xieraq, mal-prezz tal-esportazzjoni (fil-livell ta' kif joħroġ mill-fabbrika) tal-prodott taħt rieżami mill-pajjiż ikkonċernat jinbiegħ għall-esportazzjoni lejn l-Unjoni. Fuq din il-bażi, il-marġnijiet ta' dumping ikkalkulati huma sinifikanti għall-pajjiżi kkonċernati. Fid-dawl tal-informazzjoni disponibbli, il-Kummissjoni tqis li teżisti biżżejjed evidenza, skont l-Artikolu 5(9) tar-Regolament bażiku, li turi li, minħabba li hemm distorsjonijiet sinifikanti li jaffettwaw il-prezzijiet u l-kostijiet, l-użu ta' prezzijiet u kostijiet domestiċi fil-pajjiż ikkonċernat mhuwiex xieraq, u dan jirrikjedi li jingħata bidu għal investigazzjoni fuq il-bażi tal-Artikolu 2(6a) tar-Regolament bażiku. L-applikanti jallegaw il-probabbiltà ta' rikorrenza tad-dannu. L-applikanti pprovdew evidenza biżżejjed li turi li jekk il-miżuri jitħallew jiskadu, il-livell attwali ta' importazzjoni tal-prodott taħt rieżami mill-pajjiż ikkonċernat lejn l-Unjoni probabbilment jiżdied minħabba l-eżistenza ta' kapaċità mhux użata fir-Repubblika tal-Poplu taċ-Ċina. Fl-aħħar nett, l-applikanti jallegaw ukoll li t-tneħħija tad-dannu seħħet l-aktar minħabba l-eżistenza tal-miżuri u li kull rikorrenza ta' importazzjonijiet sostanzjali bi prezzijiet oġġett ta' dumping mill-pajjiż ikkonċernat aktarx twassal għal rikorrenza ta' dannu lill-industrija tal-Unjoni jekk il-miżuri jitħallew jiskadu. Wara li ġie ddeterminat, b'segwitu għal konsultazzjoni tal-Kumitat stabbilit skont l-Artikolu 15(1) tar-Regolament bażiku, li teżisti biżżejjed evidenza ta' probabbiltà ta' dumping u dannu biex jiġi ġġustifikat il-bidu ta' rieżami ta' skadenza, il-Kummissjoni b'dan tagħti bidu għal rieżami skont l-Artikolu 11(2) tar-Regolament bażiku. Ir-rieżami tal-iskadenza se jiddetermina jekk huwiex probabbli li l-iskadenza tal-miżuri twassal għall-kontinwazzjoni jew għar-rikorrenza tad-dumping tal-prodott taħt rieżami li joriġina mill-pajjiż ikkonċernat, kif ukoll għall-kontinwazzjoni jew għar-rikorrenza ta' dannu lill-industrija tal-Unjoni. L-investigazzjoni ta' kontinwazzjoni jew rikorrenza ta' dumping se tkopri l-perjodu mill-1 ta' Jannar 2019 sal-31 ta' Diċembru 2019 ("il-perjodu ta' investigazzjoni tar-rieżami"). L-istħarriġ tax-xejriet rilevanti għall-valutazzjoni tal-probabbiltà ta' kontinwazzjoni jew rikorrenza tad-dannu se jkopri l-perjodu mill-1 ta' Jannar 2016 sa tmiem il-perjodu tal-investigazzjoni ("il-perjodu kkunsidrat"). Il-partijiet interessati kollha li jixtiequ jikkummentaw dwar it-talba (inklużi l-kwistjonijiet li għandhom x'jaqsmu ma' dannu u ma' kawżalità) jew dwar kull aspett li jirrigwarda l-bidu tal-investigazzjoni (inkluż il-livell ta' sostenn għat-talba) iridu jagħmlu dan fi żmien 37 jum mid-data tal-pubblikazzjoni ta' din in-Notifika. Kull talba għal seduta ta' smigħ fir-rigward tal-bidu tal-investigazzjoni trid tiġi ppreżentata fi żmien 15-il jum mid-data tal-pubblikazzjoni ta' din in-Notifika. F'rieżami ta' skadenza, il-Kummissjoni teżamina l-esportazzjonijiet li jkunu saru lejn l-Unjoni matul il-perjodu ta' investigazzjoni tar-rieżami u, irrispettivament mill-esportazzjonijiet lejn l-Unjoni, tqis jekk is-sitwazzjoni tal-kumpaniji li jipproduċu u li jbigħu l-prodott taħt rieżami fil-pajjiż ikkonċernat hijiex tali li l-esportazzjonijiet bi prezzijiet oġġett ta' dumping fl-Unjoni x'aktarx li jitkomplew jew jirrikorru jekk il-miżuri jiskadu. Minħabba li jista' jkun hemm għadd kbir ta' produtturi fir-Repubblika tal-Poplu taċ-Ċina li huma involuti f'dan ir-rieżami ta' skadenza, u sabiex tlesti l-investigazzjoni fl-iskadenzi statutorji, il-Kummissjoni tista' tillimita l-produtturi esportaturi li se jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar isir b'konformità mal-Artikolu 17 tar-Regolament bażiku. Sabiex il-Kummissjoni tkun tista' tiddeċiedi jekk huwiex meħtieġ il-kampjunar, u jekk dan ikun il-każ, tagħżel kampjun, il-produtturi kollha, jew ir-rappreżentanti li jaġixxu f'isimhom, inklużi dawk li ma jkunux ikkooperaw fl-investigazzjoni li wasslet għall-miżuri suġġetti għal dan ir-rieżami, huma hawnhekk mitluba li jipprovdu lill-Kummissjoni bl-informazzjoni dwar il-kumpanija/i tagħhom mitluba fl-Anness I ta' din in-Notifika fi żmien sebat (7) ijiem mid-data tal-pubblikazzjoni ta' din in-Notifika. Sabiex tikseb l-informazzjoni li tqis li hija meħtieġa għall-għażla tal-kampjun ta' produtturi fil-pajjiż ikkonċernat il-Kummissjoni se tikkuntattja wkoll lill-awtoritajiet tar-Repubblika tal-Poplu taċ-Ċina, u tista' tikkuntattja lil kull assoċjazzjoni magħrufa ta' produtturi fil-pajjiż ikkonċernat. Jekk ikun meħtieġ kampjun, il-produtturi jintgħażlu abbażi tal-akbar volum rappreżentattiv tal-produzzjoni, il-bejgħ jew l-esportazzjonijiet li jkun jista' jiġi investigat raġonevolment fiż-żmien disponibbli. Il-produtturi kollha magħrufa fil-pajjiż ikkonċernat, l-awtoritajiet tal-pajjiż ikkonċernat u l-assoċjazzjonijiet ta' produtturi fil-pajjiż ikkonċernat se jiġu nnotifikati mill-Kummissjoni, permezz tal-awtoritajiet tal-pajjiż ikkonċernat jekk ikun xieraq, dwar il-kumpaniji magħżula biex ikunu fil-kampjun. Ladarba l-Kummissjoni tkun irċeviet l-informazzjoni meħtieġa biex tagħżel kampjun ta' produtturi, hija tinforma lill-partijiet ikkonċernati bid-deċiżjoni tagħha dwar jekk dawn ikunux inklużi fil-kampjun. Il-produtturi fil-kampjun ikollhom jippreżentaw kwestjonarju komplut fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, sakemm ma jkunx speċifikat mod ieħor. Il-Kummissjoni żżid nota fil-fajl għall-ispezzjoni mill-partijiet interessati li tirrifletti l-għażla tal-kampjun. Kull kumment dwar l-għażla tal-kampjun irid jasal fi żmien tlett ijiem mid-data tan-notifika tad-deċiżjoni dwar il-kampjun. Kopja ta' dan il-kwestjonarju għall-produtturi fil-pajjiż ikkonċernat hija disponibbli fil-fajl għall-ispezzjoni mill-partijiet interessati u fis-sit web tad-DĠ Kummerċ (http://trade.ec.europa.eu/tdi/case_details.cfm?id=2431). Mingħajr preġudizzju għall-applikazzjoni possibbli tal-Artikolu 18 tar-Regolament bażiku, il-kumpaniji li jkunu qablu mal-inklużjoni possibbli tagħhom fil-kampjun iżda li ma jintgħażlux biex ikunu fil-kampjun se jitqiesu li jkunu kkooperaw ("il-produtturi li jikkooperaw iżda li ma jkunux inklużi fil-kampjun"). Suġġett għad-dispożizzjonijiet ta' din in-Notifika, il-partijiet interessati kollha huma b'dan mistiedna jagħtu l-fehmiet tagħhom, jippreżentaw l-informazzjoni u jipprovdu evidenza ta' sostenn dwar l-applikazzjoni tal-Artikolu 2(6a) tar-Regolament bażiku. Sakemm ma jkunx speċifikat mod ieħor, din l-informazzjoni u l-evidenza ta' sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta' din in-Notifika. Skont il-punt (e) tal-Artikolu 2(6a), ftit wara l-bidu tal-investigazzjoni l-Kummissjoni, permezz ta' nota fil-fajl għall-ispezzjoni mill-partijiet interessati, tinforma lill-partijiet fl-investigazzjoni dwar is-sorsi rilevanti li tkun beħsiebha tuża biex tiddeċiedi l-valur normali fil-pajjiż ikkonċernat skont l-Artikolu 2(6a) tar-Regolament bażiku. Dan ikun ikopri s-sorsi kollha, inkluża l-għażla ta' pajjiż terz rappreżentattiv adegwat fejn ikun xieraq. Il-partijiet fl-investigazzjoni għandhom jingħataw 10 ijiem mid-data li fiha dik in-nota tiddaħħal fil-fajl biex jippreżentaw kumment. Fir-rigward tas-sorsi rilevanti, il-Kummissjoni tistieden lill-produtturi kollha fil-pajjiż ikkonċernat sabiex jipprovdulha l-informazzjoni mitluba fl-Anness III ta' din in-Notifika fi żmien 15-il jum mid-data tal-pubblikazzjoni ta' din in-Notifika. Barra minn hekk, kull preżentazzjoni ta' informazzjoni fattwali biex jiġu vvalutati l-ispejjeż u l-prezzijiet skont il-punt (a) tal-Artikolu 2(6a) tar-Regolament bażiku trid issir fi żmien 65 jum mid-data tal-pubblikazzjoni ta' din in-Notifika. Tali informazzjoni fattwali jenħtieġ li tittieħed esklużivament minn sorsi disponibbli għall-pubbliku. Sabiex tikseb l-informazzjoni li tqis li għandha bżonn għall-investigazzjoni fir-rigward tad-distorsjonijiet sinifikanti li jiġu allegati fis-sens tal-punt (b) tal-Artikolu 2(6a) tar-Regolament bażiku, il-Kummissjoni se tippreżenta wkoll kwestjonarju lill-gvern tal-pajjiż ikkonċernat. L-importaturi mhux relatati tal-prodott li jkun qed jiġi rieżaminat mir-Repubblika tal-Poplu taċ-Ċina lejn l-Unjoni, inklużi dawk li ma jkunux ikkooperaw fl-investigazzjoni(jiet) li tkun/ikunu wasslet/wasslu għall-miżuri fis-seħħ, huma mistiedna jipparteċipaw f'din l-investigazzjoni. Minħabba l-għadd kbir potenzjali ta' importaturi li mhumiex relatati involuti f'dan ir-rieżami ta' skadenza, u sabiex l-investigazzjoni titlesta fil-limiti ta' żmien statutorji, il-Kummissjoni tista' tillimita l-għadd ta' importaturi li mhumiex relatati u li jkunu se jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar isir f'konformità mal-Artikolu 17 tar-Regolament bażiku. Biex il-Kummissjoni tkun tista' tiddeċiedi jekk ikunx meħtieġ kampjunar, u jekk dan ikun il-każ, biex tagħżel kampjun, l-importaturi mhux relatati kollha, jew ir-rappreżentanti tagħhom, inklużi dawk li ma jkunux ikkooperaw fl-investigazzjonijiet li jkunu wasslu għall-miżuri suġġetti għal dan ir-rieżami, qegħdin b'dan jintalbu jippreżentaw lilhom infushom lill-Kummissjoni. Dawn il-partijiet iridu jagħmlu dan fi żmien sebat ijiem mid-data tal-pubblikazzjoni ta' din in-Notifika billi jipprovdu lill-Kummissjoni bl-informazzjoni dwar il-kumpanija/i tagħhom, kif mitlub fl-Anness II għal din in-Notifika. Sabiex tikseb l-informazzjoni li jidhrilha li hija meħtieġa għall-għażla tal-kampjun ta' importaturi mhux relatati, il-Kummissjoni tkun tista' tikkuntattja wkoll lil kull assoċjazzjoni ta' importaturi magħrufa. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott taħt rieżami mill-pajjiż ikkonċernat fl-Unjoni li jkun jista' jiġi investigat b'mod raġonevoli fiż-żmien disponibbli. Il-Kummissjoni se tinnotifika lill-importaturi mhux relatati magħrufa kollha u lill-assoċjazzjonijiet magħrufa ta' importaturi kollha dwar il-kumpaniji li jkunu ntgħażlu bħala parti mill-kampjun. Il-Kummissjoni se żżid ukoll nota fil-fajl għall-ispezzjoni mill-partijiet interessati li tirrifletti l-għażla tal-kampjun. Kull kumment dwar l-għażla tal-kampjun irid jasal fi żmien tlett ijiem mid-data tan-notifika tad-deċiżjoni dwar il-kampjun. L-importaturi mhux relatati parti mill-kampjun iridu jibagħtu l-kwestjonarju mimli fi żmien 30 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Kopja ta' dan il-kwestjonarju għall-importaturi hija disponibbli fil-fajl li jista' jiġi eżaminat mill-partijiet interessati u fuq is-sit elettroniku tad-DĠ Kummerċ (http://trade.ec.europa.eu/tdi/case_details.cfm?id=2432). Sabiex jiġi stabbilit jekk hemmx probabbiltà ta' kontinwazzjoni jew rikorrenza tad-dannu lill-industrija tal-Unjoni, il-produtturi tal-Unjoni tal-prodott taħt rieżami huma mistiedna jipparteċipaw fl-investigazzjoni tal-Kummissjoni. Sabiex tikseb l-informazzjoni li tqis li tkun meħtieġa għall-investigazzjoni tagħha fir-rigward tal-produtturi tal-Unjoni ż-żewġ produtturi magħruf tal-Unjoni, N.V. Citrique Belge S.A. u Jungbunzlauer Austria AG, iridu jippreżentaw il-kwestjonarju komplut fi żmien 37 jum mid-data tal-pubblikazzjoni ta' din in-Notifika, sakemm ma jkunx speċifikat mod ieħor. Kopja tal-kwestjonarju għall-produtturi tal-Unjoni hija disponibbli fil-fajl għall-ispezzjoni mill-partijiet interessati fuq is-sit web tad-DĠ Kummerċ (http://trade.ec.europa.eu/tdi/case_details.cfm?id=2432). Jekk tiġi kkonfermata l-probabbiltà tal-kontinwazzjoni jew tar-rikorrenza ta' dumping u tar-rikorrenza tad-dannu, tittieħed deċiżjoni, skont l-Artikolu 21 tar-Regolament bażiku, dwar jekk iż-żamma tal-miżuri anti-dumping tkunx tmur kontra l-interess tal-Unjoni. Il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trejdjunjins u l-organizzazzjonijiet tal-konsumatur rappreżentattivi huma mistiedna jipprovdu lill-Kummissjoni b'informazzjoni dwar l-interessi tal-Unjoni. Sabiex jieħdu sehem fl-investigazzjoni, l-organizzazzjonijiet tal-konsumatur rappreżentattivi jridu juru li jkun hemm rabta oġġettiva bejn l-attivitajiet tagħhom u l-prodott taħt rieżami. L-informazzjoni dwar il-valutazzjoni tal-interess tal-Unjoni trid tingħata fi żmien 37 jum mid-data tal-pubblikazzjoni ta' din in-Notifika, sakemm ma jkunx speċifikat mod ieħor. Din l-informazzjoni tista' tiġi pprovduta jew fil-format ta' test liberu jew inkella billi jimtela kwestjonarju mħejji mill-Kummissjoni. Kopja tal-kwestjonarji, inkluż il-kwestjonarju għall-utenti tal-prodott taħt rieżami, hija disponibbli fil-fajl għall-ispezzjoni mill-partijiet interessati u fuq is-sit web tad-DĠ Kummerċ (http://trade.ec.europa.eu/tdi/case_details.cfm?id=2431). Fi kwalunkwe każ, l-informazzjoni ppreżentata skont l-Artikolu 21 se titqies biss jekk, meta tiġi ppreżentata, tkun sostnuta b'evidenza fattwali. Sabiex jieħdu sehem fl-investigazzjoni, il-partijiet interessati, bħall-produtturi fil-pajjiż ikkonċernat, il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trejdjunjins u l-organizzazzjonijiet tal-konsumatur rappreżentattivi, l-ewwel iridu juru li hemm rabta oġġettiva bejn l-attivitajiet tagħhom u l-prodott taħt rieżami. Il-produtturi fil-pajjiż ikkonċernat, il-produtturi tal-Unjoni, l-importaturi u l-assoċjazzjonijiet rappreżentattivi li jkunu għaddew informazzjoni b'konformità mal-proċeduri spjegati fit-Taqsimiet 5.2, 5.3 u 5.4 jitqiesu bħala partijiet interessati jekk ikun hemm rabta oġġettiva bejn l-attivitajiet tagħhom u l-prodott taħt rieżami. Partijiet oħra jkunu jistgħu jipparteċipaw biss fl-investigazzjoni bħala parti interessata mill-mument meta jippreżentaw lilhom infushom, u dment li jkun hemm rabta oġġettiva bejn l-attivitajiet tagħhom u l-prodott taħt rieżami. Il-fatt li wieħed jiġi kkunsidrat bħala parti interessata huwa mingħajr preġudizzju għall-applikazzjoni tal-Artikolu 18 tar-Regolament bażiku. L-aċċess għall-fajl disponibbli għall-ispezzjoni mill-partijiet interessati jsir permezz ta' Tron.tdi f'dan l-indirizz: https://tron.trade.ec.europa.eu/tron/TDI. Jekk jogħġbok segwi l-istruzzjonijiet fuq dik il-paġna sabiex ikollok aċċess. Suġġetti għad-dispożizzjonijiet ta' din in-Notifika, il-partijiet interessati kollha huma b'dan mistiedna jesprimu l-opinjonijiet tagħhom, jippreżentaw l-informazzjoni u jipprovdu evidenza ta' sostenn. Sakemm ma jkunx speċifikat mod ieħor, din l-informazzjoni u l-evidenza ta' sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta' din in-Notifika. Il-partijiet interessati kollha jistgħu jitolbu li jinstemgħu mis-servizzi ta' investigazzjoni tal-Kummissjoni. Kwalunkwe talba għal seduta ta' smigħ trid issir bil-miktub u trid tispeċifika r-raġunijiet għat-talba kif ukoll sommarju ta' dak li l-parti interessata tixtieq tiddiskuti matul is-seduta ta' smigħ. Is-seduta ta' smigħ tkun limitata għall-kwistjonijiet stabbiliti minn qabel mill-partijiet interessati bil-miktub. Fil-prinċipju, is-seduti ta' smigħ ma jintużawx biex tiġi ppreżentata informazzjoni fattwali li tkun għadha mhijiex fil-fajl. Madankollu, fl-interess ta' amministrazzjoni tajba u sabiex is-servizzi tal-Kummissjoni jkunu jistgħu jimxu 'l quddiem bl-investigazzjoni, il-partijiet interessati jistgħu jiġu mitluba jipprovdu informazzjoni fattwali ġdida wara seduta ta' smigħ. Il-partijiet interessati li jipprovdu informazzjoni "Limited" (Ristretta) huma mitluba jfasslu sommarji mhux kunfidenzjali tagħha skont l-Artikolu 19(2) tar-Regolament bażiku, li jiġu mmarkati "For inspection by interested parties" (Għall-ispezzjoni mill-partijiet interessati). Dawn is-sommarji jridu jkunu ddettaljati tant li jippermettu li l-qofol tat-tagħrif imressaq b'mod kunfidenzjali jinftiehem raġonevolment. Jekk parti li tipprovdi informazzjoni kunfidenzjali tonqos milli tagħti raġunijiet ġusti għal talba ta' trattament kunfidenzjali jew ma tfassalx sommarju mhux kunfidenzjali tagħha fil-format u bil-kwalità mitluba, il-Kummissjoni tista' tinjora tali informazzjoni sakemm ma jkunx jista' jintwera b'mod sodisfaċenti minn sorsi xierqa li l-informazzjoni tkun korretta. Il-partijiet interessati huma mistiedna jressqu s-sottomissjonijiet u t-talbiet kollha permezz ta' TRON.tdi (https://tron.trade.ec.europa.eu/tron/TDI) inklużi dokumenti skennjati ta' prokuri u ta' ċertifikazzjoni. Meta jużaw TRON.tdi jew il-posta elettronika, il-partijiet interessati jkunu qed jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" (KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ) ippubblikat fis-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf. Il-partijiet interessati jridu jindikaw isimhom, l-indirizz, in-numru tat-telefon u indirizz validu tal-posta elettronika u jenħtieġ li jiżguraw li l-indirizz tal-posta elettronika pprovdut ikun indirizz kummerċjali uffiċjali tal-posta elettronika li jiffunzjona u li jiġi ċċekkjat kuljum. Ladarba jiġu pprovduti d-dettalji ta' kuntatt, il-Kummissjoni tikkomunika mal-partijiet interessati permezz ta' TRON.tdi jew tal-posta elettronika biss, dment li ma jitolbux li jirċievu d-dokumenti kollha mingħand il-Kummissjoni b'mezz ieħor ta' komunikazzjoni jew sakemm in-natura tad-dokument li jrid jintbagħat ma tkunx teħtieġ l-użu tal-posta rreġistrata. Għal regoli u informazzjoni ulterjuri dwar il-korrispondenza mal-Kummissjoni, inklużi l-prinċipji li japplikaw għall-preżentazzjonijiet permezz ta' TRON.tdi u bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: Indirizz tal-posta elettronika: Għal kwistjonijiet relatati mad-dumping: Għal kwistjonijiet relatati mad-danni: L-investigazzjoni għandha normalment tiġi konkluża fi żmien 12-il xahar, u fi kwalunkwe każ mhux aktar tard minn 15-il xahar mid-data tal-pubblikazzjoni ta' din in-Notifika, skont l-Artikolu 11(5) tar-Regolament bażiku. Bħala regola, il-partijiet interessati jistgħu jippreżentaw biss l-informazzjoni fil-perjodi ta' żmien speċifikati fit-Taqsima 5 ta' din in-Notifika. Sabiex l-investigazzjoni titlesta fl-iskadenzi mandatorji, il-Kummissjoni mhix se taċċetta iktar sottomissjonijiet mingħand il-partijiet interessati wara l-iskadenza għal kummenti dwar l-iżvelar finali jew, jekk ikun applikabbli, wara l-iskadenza għal kummenti dwar l-iżvelar finali addizzjonali. Sabiex jiġu ggarantiti d-drittijiet tad-difiża, jenħtieġ li l-partijiet interessati jkollhom il-possibbiltà li jikkummentaw dwar l-informazzjoni ppreżentata minn partijiet interessati oħra. Meta jagħmlu dan, il-partijiet interessati jistgħu jindirizzaw kwistjonijiet imqajma fis-sottomissjonijiet ta' partijiet interessati oħra biss u ma jistgħux iqajmu kwistjonijiet ġodda. Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar tas-sejbiet definittivi, jiġu ppreżentati fi żmien ħamest ijiem mill-iskadenza għal kummenti dwar is-sejbiet definittivi, sakemm ma jkunx speċifikat mod ieħor. Jekk ikun hemm żvelar finali addizzjonali, jenħtieġ li l-kummenti mressqa minn partijiet interessati oħra b'reazzjoni għal dan l-iżvelar ulterjuri jsiru fi żmien ġurnata mill-iskadenza għall-kummenti dwar dan l-iżvelar ulterjuri, sakemm ma jkunx speċifikat mod ieħor. L-iskeda ta' żmien indikata hija mingħajr preġudizzju għad-dritt tal-Kummissjoni li titlob informazzjoni addizzjonali mingħand il-partijiet interessati f'każijiet ġustifikati kif xieraq. L-estensjonijiet tal-limiti ta' żmien previsti f'din in-Notifika jistgħu jingħataw fuq talba min-naħa tal-partijiet interessati li jkollhom raġuni valida. L-estensjonijiet tal-iskadenzi għat-tweġibiet għall-kwestjonarji u għal limiti ta' żmien kif inhu speċifikat f'din in-Notifika jew li jkunu previsti f'komunikazzjonijiet speċifiċi mal-partijiet interessati se jkunu limitati għal mhux aktar minn tlett ijiem addizzjonali. Tali estensjoni tista' tittawwal għal mhux aktar minn sebat ijiem fejn il-parti rikjedenti tagħti prova dwar l-eżistenza ta' ċirkostanzi eċċezzjonali. F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fil-limiti ta' żmien, jew tfixkel b'mod sinifikanti l-investigazzjoni, jistgħu jiġu stabbiliti konklużjonijiet, sew jekk pożittivi kif ukoll jekk negattivi, abbażi tal-fatti disponibbli, skont l-Artikolu 18 tar-Regolament bażiku. Jekk jinstab li xi parti interessata tkun ipprovdiet informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss u għalhekk is-sejbiet ikunu bbażati fuq il-fatti disponibbli skont l-Artikolu 18 tar-Regolament bażiku, ir-riżultat jista' jkun inqas favorevoli għal dik il-parti milli kieku tkun ikkooperat. In-nuqqas ta' tweġiba kompjuterizzata ma għandux jiġi kkunsidrat bħala nuqqas ta' kooperazzjoni, dment li l-parti interessata turi li l-preżentazzjoni tat-tweġiba kif mitlub tkun tirriżulta f'piż żejjed mhux raġonevoli jew f'kost addizzjonali mhux raġonevoli. Il-parti interessata jenħtieġ li tikkuntattja lill-Kummissjoni minnufih. Il-partijiet interessati jistgħu jitolbu l-intervent tal-Uffiċjal tas-Seduta għal proċedimenti tal-kummerċ. L-Uffiċjal tas-Seduta jeżamina t-talbiet għall-aċċess għall-fajl, it-tilwim fir-rigward tal-kunfidenzjalità tad-dokumenti, it-talbiet għal estensjoni tal-iskadenzi u kull talba oħra dwar id-drittijiet tad-difiża tal-partijiet interessati u tal-partijiet terzi li jistgħu jfeġġu matul il-proċediment. L-Uffiċjal tas-Seduta jista' jorganizza seduti ta' smigħ u jagħmilha ta' medjatur bejn il-parti interessata/partijiet interessati u s-servizzi tal-Kummissjoni sabiex jiżgura li d-drittijiet tad-difiża tal-partijiet interessati jkunu qed jiġu eżerċitati bis-sħiħ. Talba għal seduta ta' smigħ mal-Uffiċjal tas-Seduta għandha ssir bil-miktub u għandha tispeċifika r-raġunijiet għat-talba. L-Uffiċjal tas-Seduta jeżamina r-raġunijiet għat-talbiet. Dawn is-seduti ta' smigħ jenħtieġ li jsiru biss jekk il-kwistjonijiet ma jkunux ġew solvuti mas-servizzi tal-Kummissjoni fi żmien xieraq. Kull talba trid tiġi ppreżentata fi żmien raġonevoli u f'qasir żmien sabiex ma xxekkilx l-andament tajjeb tal-proċedimenti. Għal dan il-għan, il-partijiet interessati jenħtieġ li jitolbu l-intervent tal-Uffiċjal tas-Seduta minn kmieni kemm jista' jkun wara li jseħħ il-każ li jiġġustifika tali intervent. Meta t-talbiet għal seduti ta' smigħ jiġu ppreżentati lil hinn mill-iskedi ta' żmien rilevanti, l-Uffiċjal tas-Seduta jeżamina wkoll ir-raġunijiet għalfejn tali talbiet saru daqshekk tard, in-natura tal-kwistjonijiet imqajma u l-impatt ta' dawn il-kwistjonijiet fuq id-drittijiet tad-difiża, filwaqt li jqis kif dovut l-interessi ta' amministrazzjoni tajba u t-tlestija tal-investigazzjoni fil-ħin. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ Billi dan ir-rieżami ta' skadenza qed jinbeda skont id-dispożizzjonijiet tal-Artikolu 11(2) tar-Regolament bażiku, is-sejbiet tiegħu mhux se jwasslu biex il-miżuri eżistenti jiġu emendati iżda biex dawn il-miżuri jiġu revokati jew jinżammu f'konformità mal-Artikolu 11(6) tar-Regolament bażiku. Jekk xi parti interessata tqis li jkun ġustifikat li jsir rieżami tal-miżuri, sabiex ikun possibbli li l-miżuri jiġu emendati, din il-parti tista' titlob li jsir rieżami skont l-Artikolu 11(3) tar-Regolament bażiku. Il-partijiet li jixtiequ jitolbu għal rieżami ta' dan it-tip, li jsir indipendentement mir-rieżami ta' skadenza msemmi f'din in-Notifika, jistgħu jikkuntattjaw lill-Kummissjoni fl-indirizz mogħti hawn fuq. Din il-formola hija mfassla biex tgħin lill-produtturi fir-Repubblika tal-Poplu taċ-Ċina jwieġbu għat-talba għal informazzjoni rigward il-kampjunar li saret fil-punt 5.3.1. tan-Notifika ta' Bidu. Jenħtieġ li kemm il-verżjoni "Limited" (Ristretta) kif ukoll il-verżjoni "For inspection by interested parties" (għall-ispezzjoni mill-partijiet interessati) jintbagħtu lura lill-Kummissjoni kif stipulat fin-Notifika ta' Bidu. Agħti d-dettalji li ġejjin dwar il-kumpanija tiegħek: Agħti d-dettalji tal-attivitajiet preċiżi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u / jew fil-bejgħ (għall-esportazzjoni u / jew domestiku) tal-prodott suġġett għal rieżami. Dawn l-attivitajiet jistgħu jinkludu x-xiri tal-prodott suġġett għal rieżami jew il-produzzjoni tiegħu skont arranġamenti sottokuntrattwali, jew l-ipproċessar jew in-negozjar tal-prodott suġġett għal rieżami, iżda mhumiex limitati għal dawn biss. Jekk jogħġbok agħti kull informazzjoni rilevanti oħra li l-kumpanija tqis utli biex tgħin lill-Kummissjoni fl-għażla tal-kampjun. Meta tipprovdi l-informazzjoni ta' hawn fuq, il-kumpanija tkun qed taqbel li possibbilment tiġi inkluża fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fuq il-post sabiex it-tweġibiet tagħha jiġu vverifikati. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma tkunx ikkooperat fl-investigazzjoni. Il-konstatazzjonijiet tal-Kummissjoni fir-rigward tal-produtturi esportaturi li ma jikkooperawx huma bbażati fuq il-fatti disponibbli u r-riżultat jista' jkun anqas favorevoli għal dik il-kumpanija milli kieku kkooperat. Firma tal-uffiċjal awtorizzat: Isem u titlu tal-uffiċjal awtorizzat: Din il-formola hija mfassla biex tgħin lill-importaturi mhux relatati jwieġbu għat-talba għal informazzjoni dwar il-kampjunar li saret fil-punt 5.3.3 tan-Notifika ta' Bidu. Jenħtieġ li kemm il-verżjoni "Limited" (Ristretta) kif ukoll il-verżjoni "For inspection by interested parties" (Għall-ispezzjoni mill-partijiet interessati) jintbagħtu lura lill-Kummissjoni kif stipulat fin-Notifika ta' Bidu. Agħti d-dettalji li ġejjin dwar il-kumpanija tiegħek: Agħti d-dettalji tal-attivitajiet preċiżi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u / jew fil-bejgħ (għall-esportazzjoni u / jew domestiku) tal-prodott suġġett għal rieżami. Dawn l-attivitajiet jistgħu jinkludu x-xiri tal-prodott suġġett għal rieżami jew il-produzzjoni tiegħu skont arranġamenti sottokuntrattwali, jew l-ipproċessar jew in-negozjar tal-prodott suġġett għal rieżami, iżda mhumiex limitati għal dawn biss. Jekk jogħġbok agħti kull informazzjoni rilevanti oħra li l-kumpanija tqis utli biex tgħin lill-Kummissjoni fl-għażla tal-kampjun. Meta tipprovdi l-informazzjoni ta' hawn fuq, il-kumpanija tkun qed taqbel li possibbilment tiġi inkluża fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fuq il-post sabiex it-tweġibiet tagħha jiġu vverifikati. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma tkunx ikkooperat fl-investigazzjoni. Il-konstatazzjonijiet tal-Kummissjoni fir-rigward tal-importaturi li ma jikkooperawx huma bbażati fuq il-fatti li jkunu disponibbli u r-riżultat jista' jkun anqas favorevoli għal dik il-kumpanija milli kieku kkooperat. Firma tal-uffiċjal awtorizzat: Isem u titlu tal-uffiċjal awtorizzat: Din il-formola hija mfassla biex tgħin lill-produtturi fir-Repubblika tal-Poplu taċ-Ċina jwieġbu għat-talba għal informazzjoni ta' input li saret fil-punt 5.3.2. tan-notifika ta' bidu. Jenħtieġ li kemm il-verżjoni "Limited" (Ristretta) kif ukoll il-verżjoni "For inspection by interested parties" (Għall-ispezzjoni mill-partijiet interessati) jintbagħtu lura lill-Kummissjoni kif stipulat fin-notifika ta' bidu. L-informazzjoni mitluba għandha tintbagħat lura lill-Kummissjoni fl-indirizz speċifikat fin-notifika ta' bidu fi żmien 10 ijiem mid-data ta' din in-nota għall-fajl. Agħti d-dettalji li ġejjin dwar il-kumpanija tiegħek: Jekk jogħġbok ipprovdi deskrizzjoni qasira tal-proċess ta' produzzjoni tal-prodott taħt rieżami. Il-kumpanija b'dan tiddikjara li l-informazzjoni mogħtija hawn fuq hi korretta sa fejn taf hi. Firma tal-uffiċjal awtorizzat: Isem u titlu tal-uffiċjal awtorizzat: Il-produtturi tal-Unjoni jistgħu jippreżentaw talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri aktarx twassal għal tkomplija jew rikorrenza tas-sussidju u tad-dannu. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż tal-esportazzjoni u l-produtturi tal-Unjoni mbagħad jingħataw l-opportunità li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Din in-notifika hija ppubblikata f'konformità mal-Artikolu 18(4) tar-Regolament (UE) 2016/1037. Il-produtturi tal-Unjoni jistgħu jippreżentaw talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri aktarx twassal għat-tkomplija jew għar-rikorrenza ta' dumping u dannu. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż tal-esportazzjoni u l-produtturi tal-Unjoni mbagħad jingħataw l-opportunità li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Din in-notifika hija ppubblikata f'konformità mal-Artikolu 11(2) tar-Regolament (UE) 2016/1036. Din in-notifika tikkonċerna l-impriżi li ġejjin: Peugeot SA ("PSA", Franza), finalment ikkontrollata mill-Groupe PSA (Franza), Saft Groupe S.A. ("Saft", France), finalment ikkontrollata minn Total S.A. (Franza), Automotive Cells Company ("ACC", Franza), joint venture maħluqa ġdida. PSA u Saft jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta' ACC. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża konġunta (joint venture, JV). PSA hija prinċipalment manifattur tat-tagħmir u bejjiegħa ta' vetturi bil-mutur, bl-ismijiet tad-ditti Peugeot, Citroën, Opel, Vauxhall u DS, Saft hija attiva fil-manifattura u l-provvista ta' batteriji industrijali, ACC se tkun attiva fl-iżvilupp, il-manifattura u l-provvista ta' ċelloli u moduli tal-batteriji għal applikazzjonijiet industrijali u tal-karozzi. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Din in-notifika tikkonċerna l-impriżi li ġejjin: Columbia Threadneedle Investments ("CTI", ir-Renju Unit), B.A.I. Bretagne Angleterre Irlande S.A., li tagħmel il-kummerċ bħala Brittany Ferries ("BF", Franza), u MEIF II Channel Islands Transport Holdings Limited u s-sussidjarji tagħha ("Condor", Guernsey). CTI u BF jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll bi sħab ta' Condor kollha kemm hi. Il-konċentrazzjoni hija mwettqa permezz ta' xiri ta' ishma. CTI: ġestjoni ta' assi dinjija, li toffri firxi ta' strateġiji u soluzzjonijiet li jkopru swieq dinjija, reġjonali u domestiċi u kategoriji ta' assi. Hija grupp li jiġġestixxi l-assi ta' Ameriprise Financial, Inc, fornitur ewlieni ta' servizzi finanzjarji bbażat fl-Istati Uniti tal-Amerka; BF: kumpaniji tal-vapuri, li tħaddem servizzi bil-baħar għall-passiġġieri u t-trasport bejn Franza u r-Renju Unit, Franza u l-Irlanda, ir-Renju Unit u Spanja, u bejn l-Irlanda u Spanja. Hija toffri wkoll għażla ta' kruċieri qosra, għażliet ta' vaganzi u pakketti ta' btajjel; Condor: tħaddem servizzi bil-baħar għall-passiġġieri u l-merkanzija bejn iċ-Channel Islands u r-Renju Unit, u ċ-Channel Islands u Franza. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: L-Artikolu 105 tar-Regolament (UE) Nru 1308/2013 – Modifika mhux minuri żdiedet il-kategorija (4) Inbid frizzanti, li tinkludi: Spumante bianco, inkluż bl-indikazzjoni ta' waħda mill-varjetajiet tal-għeneb li ġejjin: Chardonnay, Grecanico, Chenin Blanc u Moscato Bianco; il-kategorija (15) Inbid minn għeneb imqadded ġiet estiża biex tkopri wkoll: Il-kategoriji introdotti reċentement, inbid frizzanti u nbid minn għeneb imqadded, huma prodotti stabbiliti sew fiż-żona rilevanti. Matul l-aħħar għoxrin sena kien hemm ħafna esperimentazzjoni fiż-żona fejn id-DOC Menfi huwa prodott u l-intenzjoni ta' din l-emenda hija għalhekk li tirrifletti r-realtà l-ġdida. Żdiedu numru ta' varjetajiet tal-għeneb prinċipali ġodda bħal Grillo, Catarratto, Fiano, Damaschino; Viognier, Sauvignon; Pinot Grigio, Vermentino, Chenin Blanc, Moscato Bianco, Perricone, Frappato, Nerello Mascalese, Cabernet Franc, Pinot Nero, Alicante Bouchet, Alicante, Petit Verdot u Aglianico. B'mod partikolari, il-varjetajiet il-ġodda jikkonċernaw: Bianco Spumante u bl-indikazzjoni "Passito" u "Superiore"; bl-indikazzjoni tal-varjetajiet tal-għeneb Inzolia, Grillo, Chardonnay fil-verżjoni Spumante u bl-indikazzjoni "Superiore"; Menfi Catarratto inkluż bl-indikazzjoni "Superiore"; Grecanico bl-indikazzjoni "Superiore" u Grecanico Spumante; Fiano inkluż bl-indikazzjoni "Superiore"; Perricone inkluż bl-indikazzjoni "Riserva" u Perricone Rosato; Syrah bl-indikazzjoni "Riserva" u Syrah Rosato; Bl-ispeċifikazzjoni ta' massimu ta' żewġ varjetajiet tal-għeneb tal-istess kulur minn dawk indikati hawn fuq. Is-subżoni "Feudo dei Fiori" u "Bonera" u l-varjetà unika Sangiovese m'għadhomx koperti. Il-varjetajiet tal-għeneb li għadhom kif ġew introdotti, verżjonijiet rosé u verżjonijiet bl-indikazzjoni "Superiore" huma prodotti stabbiliti sewwa fiż-żona rilevanti. Bl-istess mod, it-tipi l-ġodda li jindikaw varjetajiet tal-għeneb ġodda jirreferu għal varjetajiet tal-għeneb aġġornati li kienu diġà ġew prodotti fit-territorju u li diġà setgħu jintużaw fit-taħlita ta' varjetajiet tal-għeneb tal-inbejjed bojod u ħomor tad-DOC Menfi, bħala varjetajiet prinċipali tal-għeneb li jiffurmaw tal-anqas 60 jew 75 % tal-inbid jew bħala varjetajiet sekondarji li jiffurmaw bejn 20 u 30 %, skont it-tip. Matul l-aħħar għoxrin sena kien hemm ħafna esperimentazzjoni fiż-żona fejn id-DOC Menfi huwa prodott, bl-introduzzjoni ta' varjetajiet ġodda u t-titjib ta' dawk diġà preżenti; l-intenzjoni ta' din l-emenda hija għalhekk li tirrifletti r-realtà l-ġdida. Fil-kuntest tar-riorganizzazzjoni u t-titjib tas-sistemi tat-tkabbir u tat-tekniki tal-produzzjoni tal-inbid, il-kwalità ġenerali tal-prodotti taż-żona DOC saret pjuttost omoġenja mingħajr ma ġiet innutata differenza ċara matul is-snin bejn l-għeneb prodott fis-subżoni ta' Feudo dei Fiori u Bonera u dak prodott fil-bqija taż-żona DOC. Għalhekk ġie meqjus li mhux meħtieġ li jintużaw l-indikazzjonijiet ta' dawn is-subżoni u ġie deċiż li tiġi ssimplifikata l-ispeċifikazzjoni u jingħata aktar piż lid-DOC Menfi kollha kemm hi. It-taħlita ta' varjetajiet tal-għeneb għat-tip Menfi Bianco ġiet standardizzata għall-verżjonijiet kollha, Spumante, Vendemmia Tardiva, Passito u Superiore. Il-varjetà tal-għeneb Grillo ġiet inkluża fil-varjetajiet tal-għeneb prinċipali li jistgħu jammontaw għal mill-anqas 60 %; il-perċentwal tal-varjetajiet tal-għeneb sekondarji żdied minn 25 % sa massimu ta' 40 % għal għeneb ta' varjetajiet oħra tal-għeneb abjad, inkluż varjetajiet aromatiċi adattati biex jitkabbru fir-Reġjun ta' Sqallija. It-taħlita ta' varjetajiet tal-għeneb għat-tip Menfi Rosso ġiet standardizzata, inkluż għall-verżjonijiet Riserva, Passito u Rosato. Il-varjetajiet tal-għeneb Perricone, Nerello Mascalese, Alicante u Alicante Bouchet ġew inklużi fil-varjetajiet tal-għeneb prinċipali li jistgħu jammontaw għal mill-anqas 60 %, u tħassret il-varjetà Sangiovese; il-perċentwal tal-varjetajiet tal-għeneb sekondarji żdied minn 30 % sa massimu ta' 40 % għal għeneb ta' varjetajiet oħra tal-għeneb aħmar, inkluż varjetajiet aromatiċi adattati biex jitkabbru fir-Reġjun ta' Sqallija. It-taħlita ta' varjetajiet tal-għeneb għal inbejjed ħomor u bojod ġiet emendata sabiex tinkludi l-aktar varjetajiet rappreżentattivi tradizzjonalment imkabbra fiż-żona ta' produzzjoni tad-DOC Menfi, b'enfasi partikolari fuq varjetajiet indiġeni. Iż-żona tal-produzzjoni ġiet estiża biex tkopri ż-żona kollha fil-konfini amministrattivi tal-muniċipalità ta' Menfi, li qabel kienet inkluża parzjalment biss, kif ukoll xi lokalitajiet ta' muniċipalitajiet oħra li qabel kienu ġew inklużi parzjalment biss. B'mod aktar speċifiku, iż-żona ġiet estiża biex tinkludi l-lokalitajiet ta' Costa Finocchiara, Vallone Caricagiachi, Piana Grande di Misilifurme u Monte Cirami fil-muniċipalità ta' Sciacca, u l-lokalità ta' Misilibesi fil-muniċipalità ta' Sambuca di Sicilia. Fil-muniċipalità ta' Castelvetrano, iż-żona ġiet estiża biex tinkludi t-territorju kollu tal-lokalitajiet imsemmija fl-Artikolu 3 tal-ispeċifikazzjoni (Casuzze, Case Nuove, Moscafratta, Serralunga, Belicello u Belìce) li qabel kienu ġew inklużi parzjalment biss. L-espansjoni kienet imħeġġa mill-ħtieġa li fiż-żona tal-produzzjoni jiġu inkorporati żoni ta' vitikultura ġirien li għandhom l-istess karatteristiċi bħaż-żoni eżistenti, u li dejjem kienu taħt id-dwieli, iżda li huma frammentati u jinsabu f'diversi żoni fil-qrib. Għalhekk ġiet iddefinita żona tal-produzzjoni aktar omoġenja f'termini tal-karatteristiċi tal-art, tas-sistemi tat-tkabbir u tal-kundizzjonijiet tal-ħamrija u tal-klima. Iż-żona kollha demarkata hija deskritta fid-dettall, b'referenzi għall-mapep katastali użati fir-reġistru uffiċjali tal-artijiet u l-fruntieri rispettivi, kif ukoll is-subdiviżjonijiet u l-lokalitajiet inkwistjoni. Id-deskrizzjoni taż-żona tal-produzzjoni demarkata tinkludi n-numri tal-mapep uffiċjali mir-reġistru tal-artijiet użati biex jiġu identifikati r-roqgħat art. Id-deskrizzjoni tal-istandards tal-vitikultura ġiet simplifikata u r-rendiment massimu tal-għeneb għal kull ettaru ġie stabbilit bil-qawwa alkoħolika naturali minima skont il-volum għal kull tip inkluż fl-Artikolu 1 tal-ispeċifikazzjoni tal-prodott, filwaqt li jinżammu l-parametri tal-kwalità tat-tipi diġà inklużi (rendimenti massimi tal-għeneb/ettaru u l-qawwiet alkoħoliċi naturali minimi). Ir-referenzi għas-subżoni tneħħew u r-regoli għall-inbejjed Vendemmia Tardiva (ħsad tard) tmexxew fl-Artikolu li jmiss. Finalment, ġie speċifikat li l-inbejjed DOC Menfi jistgħu jiġu prodotti fit-tielet sena wara t-tħawwil. L-istandards prinċipali tal-vitikultura ġew ikkonfermati u ċerti parametri tat-tkabbir tjiebu, b'mod partikolari f'termini ta' numru miżjud ta' dwieli għal kull ettaru għal tħawwil ġdid. Għal ħarsa ġenerali aħjar, il-parametri tal-kwalità (ir-rendimenti massimi tal-għeneb/ettaru u l-qawwiet alkoħoliċi naturali minimi), deskritti qabel fin-narrattiva tal-Artikolu, ġew ippreżentati f'forma ta' tabella għat-tipi kollha koperti mill-Artikolu 1 tal-ispeċifikazzjoni tal-prodott. F'konformità mal-espansjoni taż-żona tal-produzzjoni tal-għeneb, il-konfini taż-żona tal-vinifikazzjoni ġew mibdula biex jinkludu ż-żona kollha tal-muniċipalità ta' Menfi u l-muniċipalitajiet li ġejjin li jmissu magħha: Montevago u Santa Margherita Belice barra ż-żona tal-produzzjoni u Sambuca di Sicilia, Sciacca u Castelvetrano f'dik iż-żona, skont id-dispożizzjonijiet tal-Artikolu 6(4)(b) tar-Regolament (KE) Nru 607/2009; Iż-żona tal-produzzjoni tal-inbejjed frizzanti tinkludi ż-żona kollha fil-konfini amministrattivi tar-Reġjun ta' Sqallija, skont id-dispożizzjonijiet tal-Artikolu 6(4)(b) tar-Regolament (KE) Nru 607/2009; L-ibbottiljar tal-inbejjed għandu jseħħ fiż-żoni tal-produzzjoni tal-inbid imsemmija. u b) Id-demarkazzjoni taż-żona tal-produzzjoni tal-inbid biex tieħu inkonsiderazzjoni d-deroga fl-Artikolu 6(4)(b) tar-Regolament (KE) Nru 607/2009 tippermetti li l-produtturi jużaw ukoll il-faċilitajiet li jmissu maż-żona tal-produzzjoni. Ir-raġuni għar-rekwiżit li l-ibbottiljar iseħħ fiż-żona demarkata, skont l-Artikolu 8 tar-Regolament (KE) Nru 607/2009, hija biex tiġi ssalvagwardjata l-kwalità u l-immaġni tal-inbejjed DOP Menfi, biex tiġi ggarantita l-oriġini tagħhom u biex tiġi żgurata l-effettività u l-puntwalità tal-kontrolli rilevanti. Il-karatteristiċi distintivi u l-kwalitajiet tal-inbejjed DOC Menfi, li huma marbuta maż-żona ta' oriġini tagħhom, huma protetti aħjar billi l-inbid jiġi bbottiljat fiż-żona tal-produzzjoni, peress li l-produtturi fiż-żona demarkata huma responsabbli, u għandhom il-ħiliet professjonali, biex japplikaw u jinfurzaw ir-regoli tekniċi kollha dwar it-trasport u l-ibbottiljar. Dan l-obbligu jevita r-riskji possibbli ta' trasport barra miż-żona tal-inbid, bħal: ossidazzjoni u stress termiku minħabba temperaturi għoljin jew baxxi u deterjorazzjoni tal-prodott, li jaffettwaw ħażin il-karatteristiċi kimiċi/fiżiċi tiegħu (l-aċidità, il-polifenoli u s-sustanzi li jagħtu l-kulur) u l-karatteristiċi organolettiċi (il-kulur, l-aroma, it-togħma), u l-istabbiltà tiegħu. Ir-riskju ta' kontaminazzjoni mikrobijoloġika (minn batterji, virusijiet, fungi, moffa jew ħmira) tnaqqas ukoll. Dan ir-rekwiżit jibbenefika lill-operaturi, li huma konxji mir-riskji u responsabbli għall-preservazzjoni tal-kwalità tad-DOP, u jagħti lill-konsumaturi assigurazzjoni rigward l-oriġini u l-kwalità tal-inbejjed u l-konformità tagħhom mal-ispeċifikazzjoni tal-prodott. Barra minn hekk, il-kontrolli mill-korpi kompetenti huma aktar effettivi f'żona iżgħar. Ġiet inkluża tabella tar-rendimenti tal-għeneb/inbejjed; Ir-rendiment tal-inbid għall-inbid abjad żdied minn 65 % għal 70 %; Il-metodi għat-tnixxif tal-għeneb ġew deskritti għall-"Passito", flimkien ma' dawk tal-"Vendemmia Tardiva", li qabel kienu deskritti fl-Artikolu 4 tal-ispeċifikazzjoni l-qadima; Ġew speċifikati l-metodi tal-maturazzjoni tal-inbid għall-indikazzjoni "Riserva" u tar-raffinar tal-inbid għall-indikazzjoni "Superiore". It-tabella tar-rendimenti tal-għeneb/inbejjed ġiet inkluża għal ħarsa ġenerali aħjar, b'aġġornamenti għat-tipi varji; qabel dawn kienu deskritti fin-narrattiva tal-Artikolu. Iż-żieda fir-rendimenti tal-inbid għall-inbid abjad, minn 65 % għal 70 %, hija aġġustament żgħir mitlub abbażi tar-riżultati tal-ittestjar u tat-tekniki innovattivi tal-vinifikazzjoni li juru li tali żieda ma għandhiex effett fuq il-karatteristiċi analitiċi u organolettiċi tal-inbid. Wara l-introduzzjoni tat-tip "Passito", ġew deskritti l-metodi għat-tnixxif tal-għeneb. L-istandards tal-vinifikazzjoni deskritti fl-ispeċifikazzjoni l-qadima ġew irregolarizzati, b'mod partikolari rigward il-metodi ta' raffinar għall-indikazzjoni "Superiore" ta' Menfi Bianco, inkluż bl-indikazzjoni tal-varjetajiet tal-għeneb Catarratto, Chardonnay, Fiano u Grecanico, u l-metodi ta' maturazzjoni għall-indikazzjoni "Riserva", bl-indikazzjoni tal-varjetajiet tal-għeneb Nero d'Avola, Perricone u Syrah. It-tipi kollha koperti mill-ispeċifikazzjoni tal-prodott ġew inklużi, bid-deskritturi relatati; it-tipi li m'għadhomx inklużi ġew imħassra (Menfi Feudo dei Fiori u Menfi Bonera). Il-paragrafu 3 tal-Artikolu dwar is-setgħa tal-Ministeru li joħroġ Digriet li jemenda l-aċidità totali u l-estratt minimu mingħajr zokkor tħassar. Il-karatteristiċi tal-inbejjed li ġew introdotti reċentement ġew deskritti u dawk tat-tipi eżistenti ġew riveduti, għal deskrizzjoni aktar preċiża tal-karatteristiċi analitiċi u organolettiċi. Dawn il-karatteristiċi ċari ħafna u distintivi jippermettulhom jiġu identifikati b'mod ċar u jkunu marbuta maż-żona ġeografika kif deskritt fl-Artikolu 9 tal-ispeċifikazzjoni tal-prodott. B'mod partikolari, l-inbejjed kollha għandhom karatteristiċi kimiċi u fiżiċi bbilanċjati, li jgħinu biex tiġi żgurata togħma bbilanċjata tajjeb; it-tipi kollha għandhom aromi pjaċevoli, armonjużi, distintivi u eleganti, xi kultant bi kwalitajiet ta' frott, fjuri u veġetali, tipiċi tal-varjetajiet tal-għeneb użati biex jipproduċuhom. Il-paragrafu 3 tal-Artikolu 6 tħassar minħabba li m'għadux jikkonforma mal-leġiżlazzjoni attwali. Ġiet inkluża l-possibilità li jintużaw indikazzjonijiet topografiċi addizzjonali li jirreferu għall-vinja; L-isem "Sicilia" bħala unità ġeografika akbar jista' jiġi indikat fit-tikkettar u fil-preżentazzjoni tal-inbejjed DOC Menfi. Ir-referenza għall-azjenda qed issir biex tikkaratterizza aħjar l-inbid billi tindika fuq it-tikketta li l-inbid joriġina esklussivament minn vinja partikolari; L-indikazzjoni tal-isem tal-unità ġeografika akbar "Sicilia" tippermetti li tingħata aktar informazzjoni lill-konsumatur dwar il-lok ġeografiku tad-DOC Menfi, skont il-leġiżlazzjoni attwali nazzjonali u tal-UE. Il-volumi kollha sa 3 litri huma permessi; L-użu ta' kontenituri ta' kapaċitajiet differenti u ta' strutturi u materjali differenti huwa permess (it-tip ta' borża u ta' kaxxa); Il-metodi kollha tal-issiġillar awtorizzati bil-liġi huma permessi, bl-unika eċċezzjoni tal-kapsuni. Biex il-produtturi jkollhom libertà akbar fl-użu ta' kontenituri u metodi tal-issiġillar, inkluż dawk innovattivi, sabiex jipprovdu aktar għażliet biex iwieġbu għall-ħtiġijiet tal-konsumaturi, u b'hekk itejbu l-opportunitajiet għall-kummerċjalizzazzjoni u għat-tqegħid ta' prodotti DOC fis-swieq varji kemm fl-UE kif ukoll internazzjonalment. Saru xi kjarifiki u żidiet taħt il-paragrafi (a), (b) u (c). Id-deskrizzjoni tar-rabta bejn iż-żona ġeografika u l-karatteristiċi tal-kategoriji tal-inbejjed prodotti ġiet emendata u ssupplementata f'konformità mal-emendi għall-ispeċifikazzjoni tal-prodott fir-rigward tat-tkabbir taż-żona demarkata u l-introduzzjoni ta' tipi ta' prodotti ġodda. DOP - Denominazzjoni ta' Oriġini Protetta Inbid frizzanti Inbid minn għeneb imqadded Kulur: isfar lewn it-tiben b'intensità li tvarja; Aroma: fina, eleganti, delikata, distintiva, pjaċevoli b'riħa ta' frott; Togħma: mhux ħelwa, bilanċjata, karatteristika tal-varjetà, mimlija togħma, pjaċevoli, armonjuża, qawwija, intensa Qawwa alkoħolika totali minima skont il-volum: 11,00 %; Estratt minimu mingħajr zokkor: 16,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kulur: isfar lewn it-tiben b'intensità li tvarja; Aroma: fina, eleganti, karatteristika tal-varjetà, b'riħa ta' frott; Togħma: xotta, bilanċjata, distintiva, pjaċevoli, armonjuża, qawwija, intensa. Qawwa alkoħolika totali minima skont il-volum: 11,50 %; Estratt minimu mingħajr zokkor: 16,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kulur: isfar lewn it-tiben b'intensità li tvarja, possibbilment bi ħjiel ta' aħdar ċar; Aroma: fina, eleganti, karatteristika tal-varjetà, pjaċevoli b'riħa ta' frott, friska, bl-aroma muscat; Togħma: mhux ħelwa, pjaċevoli, armonjuża, friska, qawwija, intensa. Qawwa alkoħolika totali minima skont il-volum: 10,50 %; Estratt minimu mingħajr zokkor: 17,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kategorija Inbid minn għeneb imqadded (15): 'Menfi' Bianco Vendemmia Tardiva, Bianco passito Kulur: minn isfar lewn it-tiben għal dehbi; Aroma: karatteristika, delikata, li ddum; Togħma: minn mhux ħelwa għal ħelwa, tipika, armonjuża; Qawwa alkoħolika totali minima skont il-volum: 15,00 %; Estratt minimu mingħajr zokkor: 22,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kategorija Inbid frizzanti (4): "Menfi" Bianco Spumante inkluż bl-indikazzjoni tal-varjetà Chardonnay, Grecanico, Chenin Blanc, Moscato Bianco Kulur: isfar lewn it-tiben b'intensità li tvarja; Togħma: friska, armonjuża, minn mhux ħelwa ħafna għal ħelwa. Qawwa alkoħolika totali minima skont il-volum: 11,00 %; Estratt minimu mingħajr zokkor: 15,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kategorija Inbid (l): "Menfi" Rosso inkluż bl-indikazzjoni Riserva, Nero d'Avola inkluż bl-indikazzjoni Riserva, Perricone inkluż bl-indikazzjoni Riserva, Syrah inkluż bl-indikazzjoni Riserva Kulur: aħmar lewn ir-rubin b'intensità li tvarja, li jxaqleb lejn il-granat għar-Riserva; Aroma: pjaċevoli, fina, delikata, distintiva, ta' frott, kultant pikkanti; Togħma: mhux ħelwa, armonjuża, b'palat qawwi, kemxejn tannika, intensa. Qawwa alkoħolika totali minima skont il-volum: 11,50 %; Estratt minimu mingħajr zokkor: 22,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kulur: aħmar lewn ir-rubin b'intensità li tvarja; Aroma: fina, delikata, distintiva, ta' frott, ta' fjuri, bi kwalitajiet veġetali, intensa; Togħma: xotta, armonjuża, b'palat qawwi, bilanċjata, friska, astrinġenti, distintiva, intensa. Qawwa alkoħolika totali minima skont il-volum: 12,00 %; Estratt minimu mingħajr zokkor: 21,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kulur: aħmar lewn ir-rubin b'intensità li tvarja; Aroma: delikata, distintiva, ta' frott, kultant pikkanti, intensa; Togħma: mhux ħelwa, armonjuża, kemxejn tannika, distintiva. Qawwa alkoħolika totali minima skont il-volum: 12,00 %; Estratt minimu mingħajr zokkor: 23,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kategorija Inbid minn għeneb imqadded (15): 'Menfi' Rosso passito Kulur: aħmar lewn ir-rubin, li maż-żmien ixaqleb lejn il-granata; Aroma: karatteristika, delikata, li ddum; Togħma: minn mhux ħelwa għal ħelwa, tipika, armonjuża; Qawwa alkoħolika totali minima skont il-volum: 16,0 %; Estratt minimu mingħajr zokkor: 28,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kulur: roża b'intensità li tvarja; Togħma: xotta, armonjuża, bilanċjata. Qawwa alkoħolika totali minima skont il-volum: 11,50 %; Estratt minimu mingħajr zokkor: 17,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kulur: roża b'intensità li tvarja; Togħma: xotta, armonjuża. Qawwa alkoħolika totali minima skont il-volum: 11,50 %; Estratt minimu mingħajr zokkor: 17,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kulur: roża b'intensità li tvarja; Togħma: xotta, armonjuża. Qawwa alkoħolika totali minima skont il-volum: 11,50 %; Estratt minimu mingħajr zokkor: 17,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kulur: roża b'intensità li tvarja; Togħma: friska, armonjuża, minn mhux ħelwa ħafna għal demi-sec. Qawwa alkoħolika totali minima skont il-volum: 11,50 %; Estratt minimu mingħajr zokkor 15,0 g/l. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. 84 ettolitru għal kull ettaru 84 ettolitru għal kull ettaru 84 ettolitru għal kull ettaru 77 ettolitru għal kull ettaru 77 ettolitru għal kull ettaru 70 ettolitru għal kull ettaru Menfi Chardonnay Superiore 66,5 ettolitru għal kull ettaru 63 ettolitru għal kull ettaru 48 ettolitru għal kull ettaru 40 ettolitru għal kull ettaru Iż-żona tal-produzzjoni tal-għeneb użat għall-produzzjoni tal-inbejjed bid-denominazzjoni ta' oriġini kkontrollata "Menfi" tinkludi: It-territorju amministrattiv kollu tal-Muniċipalità ta' Menfi (il-Provinċja ta' Agrigento) identifikat fir-reġistru tal-artijiet fuq il-folji tal-mapep Nri 1 sa 99; Parti mit-territorju amministrattiv tal-Muniċipalità ta' Sciacca (il-Provinċja ta' Agrigento) identifikat fir-reġistru tal-artijiet fuq il-folji tal-mapep Nri 1, 2, 3, 4, 5, 6, 7, 10, 11, 13, 14, 15, 16 u 23, li l-konfini tiegħu huma ffurmati: lejn il-punent, mill-intersezzjoni mal-folja 67 tal-Muniċipalità ta' Sambuca di Sicilia, li ssegwi l-konfini ta' dak il-muniċipalità lejn in-nofsinhar u mbagħad tkompli mal-konfini tal-lvant tal-Muniċipalità ta' Menfi sakemm tasal sal-fruntiera tan-nofsinhar tal-folja tal-mappa Nru 23 tal-Muniċipalità ta' Sciacca; lejn in-nofsinhar, mill-fruntiera tal-folja tal-mappa Nru 23; lejn il-lvant, mill-fruntieri tal-lvant tal-folji tal-mapep Nri 23, 16, 15, 11, 6, 7 u 4; lejn it-tramuntana, mil-limitu tat-tramuntana tal-folji tal-mapep Nri 4, 3 u 1 u mix-xtut ta' Lake Arancio; lejn il-lvant mill-Muniċipalità ta' Sambuca di Sicilia, il-folja tal-mappa Nru 69. It-territorju jkopri ż-żoni msemmija Costa Finocchiara, Vallone Caricagiachi, Piana Grande di Misilifurme, Ulmo, Maroccoli u Monte Cirami. Parti mit-territorju amministrattiv tal-Muniċipalità ta' Sambuca di Sicilia (il-Provinċja ta' Agrigento) identifikat fir-reġistru tal-artijiet fuq il-folji tal-mapep Nri 50, 51, 52, 53, 54, 55, 56, 57, 66, 67 u 69. Il-konfini tal-folji tal-mapep Nri 50, 51, 52, 53, 54, 55, 56, 57, 66 u 67 huma ffurmati: lejn il-punent, mill-konfini tal-lvant tal-folja Nru 23 tal-Muniċipalità ta' Menfi, li jkompli lejn il-lvant mal-fruntiera tal-folji Nri 41 u 43 ta' dik il-muniċipalità u jerġa' jkompli lejn it-tramuntana tul il-konfini tal-Muniċipalità ta' Sciacca sal-intersezzjoni mal-folja Nru 1 tal-istess muniċipalità; lejn it-tramuntana, mit-territorju tal-Muniċipalità ta' Santa Margherita di Belìce. It-territorju jkopri ż-żoni bl-isem ta' Arancio, Arancio Piccolo, Misilibesi u Tardara. Fir-rigward tal-folja tal-mappa Nru 69, din tinsab fil-lbiċ tal-Muniċipalità ta' Sambuca di Sicilia, u t-territorju jkopri ż-żoni bl-isem ta' Fondacazzo u Cellaro. Parti mit-territorju amministrattiv tal-Muniċipalità ta' Castelvetrano (il-Provinċja ta' Trapani) identifikat fir-reġistru tal-artijiet fuq il-folji tal-mapep Nri 119, 131, 132, 145, 146, 157 u 168, li l-konfini tiegħu huma ffurmati, lejn il-lvant u lejn it-tramuntana, bil-konfini amministrattivi tal-Muniċipalità ta' Menfi, lejn il-punent, mix-Xmara Belìce sal-bokka tax-xmara, u, lejn in-nofsinhar, mill-Baħar Mediterran. It-territorju jkopri ż-żoni bl-isem ta' Casuzze, Case Nuove, Moscafratta, Serralunga, Belicello u Belìce. DOP Menfi - Il-kategoriji kollha tal-inbid Għall-kategoriji kollha tal-inbid ("inbid", "inbid frizzanti" u "inbid miksub minn għeneb imqadded"), ir-rabta maż-żona ġeografika ddefinita hija maħluqa mill-kombinazzjoni ta' u l-interazzjoni bejn it-tipi ta' art tipiċi taż-żona (pjanuri tal-għargħar, terrazzi kostali, għoljiet, għoljiet taflija u ġebel tal-ġir bil-ħamrija), li jiffurmaw pajsaġġ uniku, ikkaratterizzat minn klima tipikament Mediterranja, temperaturi kontinwament 'il fuq miż-żero, anke fix-xitwa, xita li hija kkonċentrata fil-ħarifa u fix-xitwa u sjuf sħan u nexfin b'biżżejjed ventilazzjoni u xemx. Dawn il-karatteristiċi taż-żona ddefinita, flimkien ma' art predominantement ċatta li hija bl-għoljiet f'partijiet u l-esponiment favorevoli tal-vinji, jikkontribwixxu għall-ħolqien ta' ambjent li huwa partikolarment adattat għat-tkabbir tad-dwieli. B'mod partikolari, din l-art għandha tessut tal-ħamrija li fih ammonti varji ta' ġebla tal-franka u tafal, reazzjoni li tvarja minn alkalina għal subalkalina u struttura fiżika/kimika bbilanċjata, bi skular tajjeb tal-ilma żejjed u d-disponibbiltà ta' riservi tal-ilma, li huma kollha karatteristiċi bażiċi meħtieġa biex tiżviluppa s-sistema tal-għeruq. Ir-reazzjoni tal-ħamrija tippromwovi l-iżvilupp tad-dwieli, billi ħafna min-nutrijenti huma faċilment disponibbli; barra minn hekk, l-attività mikrobika tgħin biex in-nitroġenu, il-fosforu u l-kubrit ikunu disponibbli. L-interazzjoni ta' dawn il-fatturi mal-klima u l-varjazzjonijiet fit-temperatura mill-bidu tas-sajf sal-ħsad tirriżulta fi tkabbir veġetattiv u produttiv xieraq tal-pjanti u maturazzjoni bbilanċjata tal-għenieqed, li jipproduċu għeneb rikk fil-polifenoli u fil-prekursuri aromatiċi. DOP Menfi - Kategorija Inbid (1) Il-prodotti tal-inbid fil-kategorija Inbid (1) huma marbuta ma' tradizzjoni li ilha għaddejja s-sekli ta' vitikultura u l-varjetajiet kollha tal-għeneb indiġeni u mhux indiġeni huma adatti perfettament. Dawn il-varjetajiet tal-għeneb jitkabbru fuq art meqjusa bħala l-aktar adattata għal kull varjetà f'termini ta' ħamrija u klima, sabiex ikun possibbli li jiġu prodotti nbejjed ta' kwalità għolja b'identità qawwija. L-inbejjed prodotti għandhom karatteristiċi komuni, bħal komponenti alkoħoliċi, aromi qawwija u struttura tajba, minħabba l-kwalità minerali rikka tal-ħamrija, il-klima Mediterranja u l-firxiet tat-temperaturi li jvarjaw. L-inbejjed bojod u ħomor vendemmji huma kkaratterizzati mill-aromi ta' fjuri u ta' frott u mill-ħlewwa tagħhom fuq il-palat. L-inbejjed "Riserva" u "Superiore" huma kkaratterizzati billi huma aktar ikkonċentrati u strutturati u mill-aromi sekondarji tagħhom. Fil-każ tal-inbejjed ħomor prodotti bil-varjetajiet tal-għeneb Cabernet Sauvignon u Syrah, l-art fuq terrazzi kostali f'altitudnijiet aktar baxxi għandha influwenza partikolari peress li tipprovdi bilanċ bejn il-kwalitajiet tal-ħaxix u l-frott u l-fjuri fil-Cabernet Sauvignon u tagħti kwalitajiet ta' frott lis-Syrah. L-inbejjed minn vinji fuq terrazzi f'livelli intermedji, magħmula b'mod partikolari mill-varjetajiet tal-għeneb Nero d'Avola u Merlot, jiżviluppaw kwalitajiet fenoliċi kumplessi u maturi li huma bbilanċjati bi kwalitajiet imħawra u ta' frott u fjuri. Dawn l-inbejjed tradizzjonalment jakkumpanjaw il-prodotti tipiċi tal-kċina lokali u ta' Sqallija (ġobnijiet DOP: Vastedda, Valle del Belìce, Pecorino Siciliano, u ħut lokali: sardin, inċova u ħut żejtni ieħor). DOP Menfi - Kategorija Inbid frizzanti (4) L-inbejjed frizzanti għandhom kulur isfar lewn it-tiben b'intensità li tvarja fil-bojod, kulur roża b'intensità li tvarja fir-rosés, bżieżaq fini, kwalitajiet ta' fjuri u frott u freskezza, minħabba l-kwalità minerali rikka tal-ħamrija, il-klima Mediterranja u l-firxiet tat-temperaturi li jvarjaw. B'mod partikolari, il-varjetajiet Chardonnay u Chenin Blanc huma mkabbra prinċipalment fil-ħamrija aktar kalkarja u taflija li ġejja mil-lomu fuq l-għoljiet għoljin u jintużaw ukoll għall-ipproċessar fi nbid frizzanti. Il-produzzjoni tal-inbid frizzanti hija marbuta mat-tradizzjoni tal-vitikultura lokali, flimkien mal-innovazzjoni enoloġika u l-użu tal-varjetajiet indiġeni u mhux indiġeni speċifikati għal din il-kategorija tal-prodott. Il-fatturi ambjentali u umani joħolqu inbejjed frizzanti kkaratterizzati minn ammont eżatt ta' aċidità u freskezza bi kwalitajiet aromatiċi, li jikkomplementaw perfettament il-gastronomija u l-prodotti lokali tipiċi, bħall-qaqoċċ Carciofo Spinoso di Menfi, il-ġobon DOP Vastedda, iż-żebbuġ DOP Olive Nocellara del Belìce, il-ħut żejtni u l-bettieħ isfar. DOP Menfi - Kategorija Inbid minn għeneb imqadded (15) L-inbejjed miksuba minn għeneb imqadded dejjem ikollhom struttura tajba, bilanċ bejn l-aċidità u l-ħlewwa u kwalitajiet ta' frott skont il-varjetajiet tal-għeneb użati, minħabba l-kwalità minerali rikka tal-ħamrija u b'mod partikolari l-klima Mediterranja u s-sjuf sħan u nexfin tagħha b'biżżejjed ventilazzjoni u xemx li jiffavorixxu l-konċentrazzjoni taz-zokkor u l-firxiet tat-temperaturi li jvarjaw, li jagħtu l-freskezza lill-inbejjed. L-inbejjed bojod u ħomor għandhom struttura tajba u bilanċ bejn l-aċidità u l-ħlewwa u, skont il-kombinazzjoni tal-ħamrija u l-varjetajiet tal-għeneb użati, jista' jkollhom ħjiel ta' ġewż bħall-ġewż tal-Indja, il-lewż u l-pistaċċi msaħħa bi kwalitajiet ta' marmellata tal-larinġ (il-pjanuri tal-għargħar); għandhom ħjiel ta' frott isfar bħall-ananas, il-berquq, it-tamal u t-tin imqadded, u huma eleganti u ta' ħlewwa fil-ħalq b'aċidità tajba u jħallu togħma tal-frott taċ-ċitru (it-terrazzi kostali f'altitudnijiet intermedji). Fuq l-għoljiet u t-tlajja' taflin, fejn l-għeneb isir misjur iżżejjed aktar, l-inbejjed jiġu prodotti b'aromi qawwija, bi ħjiel ta' frott misjur, ġamm tal-għanbaqar u l-passolina u ħjiel ta' frott imnixxef, u togħma ħelwa, ħafifa u bbilanċjata. Il-kombinazzjoni tal-klima niexfa tas-sajf tal-Mediterran u tal-ħamrija tal-ġebel tal-ġir bil-ħamrija toħloq inbejjed li huma rikki fl-aromi tal-frott u tal-fjuri bħal ħawħ, berquq frisk, fjuri tal-larinġ u frott taċ-ċitru u li għandhom freskezza qawwija bi struttura tipikament minerali. Dawn l-inbejjed bojod u ħomor huma ħelwin iżda mhux ħelwin iżżejjed minħabba l-aċidità ideali tagħhom u l-aromi tipiċi tal-varjetajiet tal-għeneb li minnhom huma magħmula, li jikkomplementaw perfettament il-gallettini u l-pasti tradizzjonali ta' Sqallija (Cassata, Cannoli, Dolci di mandorla eċċ.) u ż-żona lokali (Nucatoli, Minni di virgini, gallettini niexfa). L-ibbottiljar fiż-żona demarkata Il-leġiżlazzjoni tal-UE Tip ta' kundizzjoni addizzjonali: Ibbottiljar fiż-żona ġeografika demarkata Deskrizzjoni tal-kundizzjoni: Ir-raġuni għar-rekwiżit li l-ibbottiljar iseħħ fiż-żona demarkata, skont l-Artikolu 8 tar-Regolament (KE) Nru 607/2009, hija biex tiġi ssalvagwardjata l-kwalità u l-immaġni tal-inbejjed DOP Menfi, biex tiġi ggarantita l-oriġini tagħhom u biex tiġi żgurata l-effettività u l-puntwalità tal-kontrolli rilevanti. Il-karatteristiċi distintivi u l-kwalitajiet tal-inbejjed DOC Menfi, li huma marbuta maż-żona ta' oriġini tagħhom, huma protetti aħjar billi l-inbid jiġi bbottiljat fiż-żona tal-produzzjoni, peress li l-produtturi fiż-żona demarkata huma responsabbli, u għandhom il-ħiliet professjonali, biex japplikaw u jinfurzaw ir-regoli tekniċi kollha dwar it-trasport u l-ibbottiljar. Dan l-obbligu jevita r-riskji possibbli ta' trasport barra miż-żona tal-inbid, bħal: ossidazzjoni u stress termiku minħabba temperaturi għoljin jew baxxi u deterjorazzjoni tal-prodott, li jaffettwaw ħażin il-karatteristiċi kimiċi/fiżiċi tiegħu (l-aċidità, il-polifenoli u s-sustanzi li jagħtu l-kulur) u l-karatteristiċi organolettiċi (il-kulur, l-aroma, it-togħma), u l-istabbiltà tiegħu. Ir-riskju ta' kontaminazzjoni mikrobijoloġika (minn batterji, virusijiet, fungi, moffa jew ħmira) tnaqqas ukoll. Dan ir-rekwiżit jibbenefika lill-operaturi, li huma konxji mir-riskji u responsabbli għall-preservazzjoni tal-kwalità tad-DOP, u jagħti lill-konsumaturi assigurazzjoni rigward l-oriġini u l-kwalità tal-inbejjed u l-konformità tagħhom mal-ispeċifikazzjoni tal-prodott. Barra minn hekk, il-kontrolli mill-korpi kompetenti huma aktar effettivi f'żona iżgħar. L-użu tal-isem "Sicilia" bħala unità ġeografika akbar Il-leġiżlazzjoni tal-UE Tip ta' kundizzjoni addizzjonali: Rekwiżiti addizzjonali tat-tikkettar Deskrizzjoni tal-kundizzjoni: L-isem "Sicilia" bħala unità ġeografika akbar jista' jiġi indikat fit-tikkettar u fil-preżentazzjoni tal-inbejjed imsemmija fl-Artikolu 1 tal-ispeċifikazzjoni tal-prodott DOC Menfi, skont il-leġiżlazzjoni attwali tal-Unjoni Ewropea u nazzjonali. L-użu ta' ismijiet tal-postijiet addizzjonali Il-leġiżlazzjoni nazzjonali Tip ta' kundizzjoni addizzjonali: Rekwiżiti addizzjonali tat-tikkettar Deskrizzjoni tal-kundizzjoni: L-ismijiet tal-postijiet addizzjonali li jirreferu għall-vinji li fuqhom l-għeneb użat biex isir l-inbid inkwistjoni huwa attwalment imkabbar jistgħu jintużaw fit-tikkettar u fil-preżentazzjoni tal-inbejjed imsemmija fl-Artikolu 1 tal-ispeċifikazzjoni tal-prodott, skont l-Artikolu 31(10) tal-Liġi Nru 238/2016. Il-lista tal-ismijiet tal-postijiet addizzjonali (li jirreferu għall-vinji) miżmuma mir-Reġjun ta' Sqallija tiġi aġġornata kull sena u hija disponibbli online fuq: Deroga dwar iż-żona tal-produzzjoni għall-inbid u għall-inbid frizzanti Il-leġiżlazzjoni tal-UE Tip ta' kundizzjoni addizzjonali: Deroga dwar il-produzzjoni fiż-żona ġeografika identifikata Deskrizzjoni tal-kundizzjoni: Skont il-leġiżlazzjoni attwali tal-UE, l-operazzjonijiet tal-vinifikazzjoni jistgħu jsiru fil-viċinanza immedjata taż-żona tal-produzzjoni demarkata u b'mod partikolari, fit-territorju amministrattiv tal-komuni li jmissu mal-komun ta' Menfi, jiġifieri: Montevago, Santa Margherita Belice, Sambuca di Sicilia, Sciacca u Castelvetrano. Fir-rigward tal-kategorija tal-"Inbid frizzanti", l-inbejjed frizzanti jistgħu jiġu prodotti fl-unità amministrattiva ta' "Regione Sicilia" li għaliha tappartjeni ż-żona tal-produzzjoni. ☐ Isem il-prodott ☒ Deskrizzjoni tal-prodott ☒ Żona ġeografika ☒ Prova tal-oriġini ☒ Metodu ta' produzzjoni Emenda għall-Ispeċifikazzjoni tal-Prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda għall-Ispeċifikazzjoni tal-Prodott ta' DOP jew IĠP irreġistrata, li għaliha ma ġiex ippubblikat Dokument Uniku (jew ekwivalenti), li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Il-perżut ta' Bayonne huwa prodott relattivament imnixxef iżda jżomm konsistenza ratba. Ir-rata medja ta' materja niexfa hija ta' 47 %. Il-perżut ta' Bayonne huwa prodott b'ammont baxx ta' xaħam. Il-medja hija ta' madwar 6 %. Ir-rata residwa ta' zokkor solubbli totali hija ta' 0,5 % jew inqas. Il-livelli ta' nitriti u nitrati huma baxxi ħafna: ir-rata massima permessa hija ta' 250 mg/kg għan-nitrati u ta' 50 mg/kg għan-nitriti." Il-karatteristiċi kollha huma riportati kif stabbilit hawn taħt fl-abbozz tal-Ispeċifikazzjoni tal-Prodott, bl-eċċezzjoni tad-dispożizzjoni dwar l-ammont ta' nitriti u nitrati li hija mħassra, peress li hija konformi mar-rekwiżiti tar-regolamenti dwar l-ammonti permessi ta' nitrati u nitriti. Din l-emenda tal-Ispeċifikazzjoni tal-Prodott ma taffettwax id-Dokument Uniku. Il-perżut ta' Bayonne huwa prodott relattivament niexef iżda jżomm konsistenza ratba. Ir-rata medja ta' materja niexfa hija ta' 47 %. Il-perżut ta' Bayonne huwa prodott b'ammont baxx ta' xaħam. Il-medja hija ta' madwar 6 %. Id-dispożizzjonijiet li għandhom x'jaqsmu mal-karatteristiċi mikrobijoloġiċi huma mħassra: "Karatteristiki mikrobijoloġiċi Stafilokokki koagulażi + Anerobi li jnaqqsu s-sulfit Il-karatteristiċi mikrobijoloġiċi kollha mħassra jaqgħu taħt elementi regolatorji u mhux speċifiċi għall-IĠP "Jambon de Bayonne". Din l-emenda tal-Ispeċifikazzjoni tal-Prodott ma taffettwax id-Dokument Uniku. Id-Dokument Uniku, li ġie mqassar fiż-żmien tar-reġistrazzjoni tal-IĠP, huwa emendat sabiex jiġu żviluppati elementi aktar dettaljati fl-intestatura tad-deskrizzjoni tal-prodott: L-intestatura li tinsab fis-sommarju u li tgħid li: "Il-perżut ta' Bayonne huwa koxxa tal-majjal mirquma, immelħa b'melħ niexef mis-salini tal-baċin ta' Adour u mnixxfa f'din iż-żona għal aktar minn seba' xhur. Matul il-maturazzjoni u l-preservazzjoni tiegħu, il-perżut ta' Bayonne jiżviluppa l-aroma tiegħu u jikseb l-irtubija tiegħu. Imqatta' f'biċċiet irqaq, dan jinħall fil-ħalq, b'togħma delikata u ftit mielħa." Ġiet issupplimentata fid-Dokument Uniku kif ġej: "Il-"Jambon de Bayonne" huwa koxxa tal-majjal immelħa b'melħ niexef mis-salini tal-baċin ta' Adour u mnixxfa f'din iż-żona għal mill-inqas seba' xhur. Il-forma esterna ġejja għat-tond. Il-ġilda ta' lewn uniformi hija mġebbda fil-ġarretta u mingħajr traċċi ta' tbenġil. Il-perżut ma jinħassx iebes u ma jidhirx minfuħ. Ix-xaħam ta' lewn ċar huwa sod u għandu riħa pjaċevoli. Il-parti muskolari esterna m'għandhiex qoxra. Fi tmiem il-perjodu ta' maturazzjoni, il-prieżet jistgħu jiġu ppreżentati: Bl-għadam: mhux ippakkjati jew ippakkjati; Mingħajr għadam, mingħajr ġilda, mingħajr xaħam, ippressati, iffurmati, u ppakkjati; Sħaħ, bin-nofs jew bil-kwart; Imqatta' f'porzjonijiet singoli L-IĠP "Jambon de Bayonne" hija prodott niexef u ftit immellaħ. Il-kontenut tal-klorur tas-sodju analizzat fuq il-koxxa l-kbira huwa ta' 7,5 % jew inqas. L-IĠP "Jambon de Bayonne" hija prodott relattivament imnixxef iżda li jżomm konsistenza ratba. Ir-rata medja ta' materja niexfa hija ta' 47 %. L-IĠP "Jambon de Bayonne" hija prodott b'ammont baxx ta' xaħam. Il-medja hija ta' madwar 6 %. Ir-rata residwa ta' zokkor solubbli totali hija ta' 0,5 % jew inqas. Matul l-istadji differenti tal-maturazzjoni tagħha, l-IĠP "Jambon de Bayonne" tiżviluppa l-aromi tagħha u tikseb l-irtubija tiegħu. Imqatta' f'fettet irqaq, dan jinħall fil-ħalq, b'togħma delikata u ftit immelħa u b'aroma evidenti u tipika ferm minħabba l-perjodu twil ta' maturazzjoni u ta' preservazzjoni tiegħu. Il-muskolu għandu lewn omoġenju karatteristiku roża fl-aħmar. Ix-xaħam huwa abjad, safi, sod, mhux żejtni u mingħajr riħa mranġta. Il-melħ u l-umdità tal-fetta huma distribwiti b'mod omoġenju." Definizzjoni taż-żona tal-produzzjoni tal-majjal Żieda tad-département ta' Tarn mal-lista ta' départements fiż-żona tal-produzzjoni tal-majjal: Id-département ta' Tarn żdied mal-lista ta' départements li minnhom toriġina l-materja prima, jiġifieri l-ħnieżer. L-għan ta' din l-emenda huwa li jiġi rettifikat żball. Dan id-département huwa integrat sew fiż-żona tal-produzzjoni tal-ħnieżer skont il-mappa fl-Ispeċifikazzjoni tal-Prodott, iżda ismu tħalla barra mil-lista tad-départements. Barra minn hekk, għal din iż-żona ta' provvista, is-sommarju jsemmi r-reġjun amministrattiv kollu tal-Midi-Pyrénées, li minnu jagħmel parti d-département ta' Tarn. Din l-emenda qiegħda ssir fl-Ispeċifikazzjoni tal-Prodott u qed tiġi ripetuta fid-Dokument Uniku fil-Parti 3.3 "Għalf (għall-prodotti li joriġinaw mill-annimali biss) u materja prima (għall-prodotti pproċessati biss)" iżda ma tbiddilx il-profil ta' din iż-żona. Jidentifikaw fl-istadji kollha tas-settur, il-biċċiet li ġejjin mill-ħnieżer li trabbew skont il-kundizzjonijiet speċifiċi fiż-żona tal-produzzjoni ddefinita, ġiet sostitwita bid-dispożizzjoni: "Id-dispożizzjonijiet dwar it-traċċabbiltà u r-rabta mal-oriġini ġeografika stabbiliti mill-intrapriżi tal-perżut ta' Bayonne għandhom l-għan li: Jidentifikaw fl-istadji kollha tas-settur, il-biċċiet li ġejjin mill-ħnieżer li trabbew skont il-kundizzjonijiet speċifiċi fiż-żona tal-produzzjoni ddefinita, Jidentifikaw il-prieżet immellħa, sal-maturazzjoni u sal-ippakkjar, skont il-metodi speċifiċi fiż-żona tal-ipproċessar iddefinita tal-Bassin de l'Adour." L-emenda tad-dispożizzjoni tippermetti li tiġi żgurata u msaħħa t-traċċabbiltà u r-rabta mal-oriġini ġeografika. Barra minn hekk, peress li l-istadji ta' qabel it-tqattigħ u tal-ippakkjar żdiedu bħala stadji obbligatorji fiż-żona ġeografika, kif spjegat fl-intestatura "Metodu ta' produzzjoni", it-traċċabbiltà korrispondenti żdiedet ma' din l-intestatura sabiex tiġi żgurata l-prova tal-oriġini f'dawk l-istadji fejn tista' tintilef it-traċċabbiltà. Id-dispożizzjoni: "Meta l-perżut jinbiegħ mingħajr ġilda, mingħajr xaħam jew imqatta', huwa jitlef il-marki li jidentifikaw l-oriġini tiegħu. It-tikketta għandha ġġorr in-numru tal-approvazzjoni tal-impjant tal-ipproċessar. L-impjant għandu jżomm kont tal-ħruġ skont it-tip ta' preżentazzjoni (volumi kkonsenjati). Jekk l-impjant tat-tqattigħ ikun differenti mis-sit tat-tnixxif, dan ukoll għandu jżomm kont tad-dħul (volum u oriġini tal-prieżet li daħlu) u tal-ħruġ." Ġiet sostitwita b'din: "Meta l-perżut jinbiegħ mingħajr ġilda, mingħajr xaħam jew imqatta', dan jitlef il-marki li jidentifikaw l-oriġini tiegħu. It-tikketta għandha ġġorr in-numru tal-approvazzjoni tal-impjant tal-ipproċessar, kif ukoll in-numru tal-lott u/jew id-data tat-tmelliħ, li jippermetti t-traċċabbiltà tal-elementi relatati mal-manifattura. L-impjant għandu jżomm kont tal-ħruġ skont it-tip ta' preżentazzjoni (volumi kkonsenjati). Id-dijagramma tat-traċċabbiltà (Figura 1) ġiet emendata kif ġej: L-intestatura ġiet ikkompletata sabiex fi tmiem l-istadji deskritti, jiġu imposti eżamijiet organolettiċi, mwettqa permezz ta' teħid ta' kampjuni bl-għan li jiġi żgurat li l-prodott iżomm il-karatteristiċi organolettiċi tiegħu. B'hekk tissaħħaħ it-traċċabbiltà tal-istadji kollha fil-produzzjoni tal-IĠP "Jambon de Bayonne". Dan jippermetti li tiġi żgurata t-traċċabbiltà f'kull stadju tal-proċess u li jiġi evitat r-riskju ta' telf tat-traċċabbiltà. Id-Dokument Uniku mhuwiex affettwat minn din l-emenda (id-Dokument Uniku inħoloq biex jissostitwixxi s-sommarju fis-seħħ). Din it-taqsima hija kkompletata bid-deskrizzjoni tal-metodu kollu ta' produzzjoni applikat għall-istadji ta' qabel it-tqattigħ minn qabel, id-deskrizzjoni tal-istadju tat-tqattigħ minn qabel, id-deskrizzjoni tal-istadju tal-ippakkjar tal-prodotti mqattgħin minn qabel, peress li huwa mitlub li dawn l-istadji issa jitwettqu b'mod obbligatorju fiż-żona ġeografika tal-IĠP "Jambon de Bayonne". Żdiedu dawn id-dispożizzjonijiet li ġejjin: Il-proċess tat-tqattigħ minn qabel jeħtieġ numru ta' stadji preliminari, dettaljati hawn taħt, li kollha jiżguraw l-kwalità finali tal-prodott. Kull perżut maħsub għat-tqattigħ minn qabel jitneħħilu l-għadam minn qabel skont il-piż tiegħu, il-ħxuna tax-xaħam tiegħu u l-perjodu ta' maturazzjoni tiegħu. It-tneħħija tal-għadam tikkonsisti fl-isserrar tal-ġarretta, fit-tneħħija tar-ras tal-wirk u fit-tnaqqix tal-għadma tal-wirk (tneħħija tal-għadma tal-wirk mingħajr ma jinfetaħ il-perżut), u wara fit-tneħħija tal-qasba tas-sieq – il-fibula – il-wirk. Matul dan l-istadju, l-operatur jivverifika li l-prieżet ma jkollhom l-ebda riħa jew lewn tal-laħam strambi, li jindikaw problema fil-maturazzjoni (żvilupp ta' batterji jew proteolisi intensa żżejjed; fenomeni li spiss huma marbuta ma' roqgħa ta' umdità residwa). Fejn ikun meħtieġ, l-operatur iwarrab il-prieżet li mhumiex konformi. Il-prieżet jistgħu mbagħad jiġu mirquma, qabel ma jiġu ppressati u ffurmati biex ikunu jistgħu jinkisbu fettet uniformi. Wara l-istadju tat-tneħħija tal-għadam li matulu l-muskoli jinħallu minn ma' xulxin, din il-fażi, li ddum mill-inqas ġimgħa, tiżgura li l-konnessjonijiet muskolari jiġu rikostitwiti tajjeb, bl-azzjoni naturali tal-proteini. Wara, kull perżut jitwebbes. Matul din il-fażi, it-temperatura tal-kamra m'għandhiex tinżel taħt 14 °C taħt iż-żero. L-għan ta' din il-fażi huwa li jiġi żgurat li l-fettet jibqgħu weqfin u li jkun hemm qtugħ nadif matul it-tqattigħ minn qabel. It-tqattigħ minn qabel u l-ippakkjar għandu jsir b'mod obbligatorju fiż-żona ġeografika. Ladarba l-prieżet jitwebbsu, dak li jqattal-laħam jibda t-tqattigħ minn qabel tagħhom. F'dan l-istadju, huwa jara li l-fettet u l-biċċiet ma jkollhomx difetti, li ma jkunux jidhru meta l-perżut ikun għadu sħiħ, bħal: fetta mhux kompluta, ematoma, tbenġil, vina ta' xaħam, vina maħmuġa, ilwien differenti. Fil-każ ta' difetti, il-fettet ikkonċernati jiġu mwarrba. Peress li l-perżut imqatta' minn qabel huwa prodott delikat, huwa essenzjali li jiġi evitat kull proċess ta' ossidazzjoni, billi jiġi limitat il-kuntatt mal-arja li jaffettwa ħażin il-kwalità tax-xaħam u l-lewn tal-fettet. Għaldaqstant huwa essenzjali li l-ħin bejn it-tqattigħ minn qabel u l-ippakkjar ma jkunx itwal minn siegħa. L-għarfien espert partikolari tal-operaturi fil-Bassin de l'Adour huwa parti minn tradizzjoni twila u l-esperjenza tagħhom tippermettilhom iwettqu dawn l-istadji kollha billi jagħmlu l-għażliet meħtieġa u jippreservaw il-kwalitajiet inerenti tat-togħma tal-perżut ta' Bayonne. Barra minn hekk, peress li l-marki ta' identifikazzjoni fuq il-ġilda tal-prieżet matul l-istadji differenti tal-produzzjoni jitħassru matul il-fażi tat-tqattigħ minn qabel u tal-ippakkjar, it-twettiq ta' dawn l-operazzjonijiet fiż-żona ġeografika, flimkien mas-sistema ta' kontroll stabbilita biex jiġi vverifikat it-twettiq tagħhom, jippermetti li jiġi limitat ir-riskju ta' nuqqas ta' traċċabbiltà u b'hekk ir-riskju ta' frodi. Minbarra li jiggarantixxi l-kwalità u l-kontroll, it-twettiq tal-istadji tat-tneħħija tal-għadam, tal-bilanċjar, tat-twebbis, tat-tqattigħ minn qabel u tal-ippakkjar fiż-żona ġeografika jagħmilha possibbli li jiġu żgurati l-awtentiċità u t-traċċabbiltà tal-prodott f'dan l-istadju kruċjali. jinżammu l-karatteristiċi kwalitattivi, tiġi żgurata l-awtentiċità tal-prodott jiġi żgurat kontroll rigoruż ta' waħda mill-preżentazzjonijiet tal-prodott l-aktar preżenti fis-suq. Din l-emenda tal-ispeċifikazzjoni tal-prodott taffettwa d-Dokument Uniku fil-Parti 3.5 "Regoli speċifiċi dwar it-tqattigħ, it-taħkik, l-ippakkjar, eċċ." Il-kapitolu kollu "Rabta maż-żona ġeografika" tqassar u ġie strutturat mill-ġdid sabiex l-ispeċifiċitajiet taż-żona ġeografika, l-ispeċifiċitajiet tal-prodott u r-rabta kawżali jkunu aktar prominenti. Għaldaqstant il-forma hija emendata iżda r-rabta bejn il-prodott u t-territorju ma nbidlitx. Fid-dawl ta' din il-formulazzjoni ġdida, it-taqsima "Rabta maż-żona ġeografika" tad-Dokument Uniku ġiet adattata biex tkun konformi mal-2 500 kelma fid-Dokument Uniku, skont l-Artikolu 6 tar-Regolament ta' Implimentazzjoni (UE) Nru 668/2014, u fl-istess ħin tipprovdi aktar dettalji minn kemm għandu s-sommarju s'issa (issa ssostitwit bid-Dokument Uniku). Ir-rabta tal-IĠP "Jambon de Bayonne" maż-żona ġeografika tibqa' bbażata fuq il-kwalità speċifika u r-reputazzjoni. Tħassret id-dispożizzjoni li ġejja: Dikjarazzjonijiet obbligatorji, Din l-emenda tal-Ispeċifikazzjoni tal-Prodott ma taffettwax id-Dokument Uniku. Id-dispożizzjoni li ġejja: ġiet sostitwita mid-dispożizzjoni: Din ir-riformulazzjoni tad-dispożizzjoni hija integrata sabiex tikkonforma mal-formulazzjoni adottata fit-territorju nazzjonali. Ir-rappreżentazzjoni tal-logo tal-Jambon de Bayonne tħassret, imma d-deskrizzjoni tiegħu nżammet. Il-logo jista' jinbidel b'mod regolari fil-qosor, filwaqt li jinżamm l-istess mudell (Il-kelma "Bayonne" akkumpanjata minn salib aħmar Bask) sabiex tiġi żgurata l-identifikazzjoni rapida tal-prodott mill-konsumatur. Din l-emenda tal-Ispeċifikazzjoni tal-Prodott taffettwa d-Dokument Uniku, minħabba li tħassret ir-riproduzzjoni tal-logo tal-IĠP "Jambon de Bayonne". Żdiedu d-dettalji ta' kuntatt tad-dipartiment kompetenti tal-Istat Membru u ġew aġġornati dawk tal-grupp applikant. Din l-emenda tal-Ispeċifikazzjoni tal-Prodott ma taffettwax id-Dokument Uniku. Din l-emenda tal-Ispeċifikazzjoni tal-Prodott ma taffettwax id-Dokument Uniku. Il-punti prinċipali li għandhom jiġu vverifikati żdiedu fir-rekwiżiti nazzjonali skont ir-regolamenti nazzjonali fis-seħħ. Din l-emenda tal-Ispeċifikazzjoni tal-Prodott ma taffettwax id-Dokument Uniku. L-Annessi tħassru minħabba li l-kontenut tagħhom ġie inkorporat fl-Ispeċifikazzjoni tal-Prodott jew mhumiex dokumenti meħtieġa fi speċifikazzjoni tal-prodott (l-organizzazzjoni tas-settur, il-paragun ma' prieżet oħra li għandhom DOP jew IĠP...). Dawn huma emendi formali li ma jaffettwawx id-dispożizzjonijiet fis-seħħ. Din l-emenda tal-Ispeċifikazzjoni tal-Prodott ma taffettwax id-Dokument Uniku. Klassi 1.2. Prodotti tal-laħam (imsajra, immellħa, affumikati, eċċ.) Il-"Jambon de Bayonne" huwa koxxa tal-majjal immelħa b'melħ niexef mis-salini tal-baċin ta' Adour u mnixxfa f'din iż-żona għal mill-inqas seba' xhur. Il-forma esterna ġejja għat-tond. Il-ġilda ta' lewn uniformi hija mġebbda fil-ġarretta u mingħajr traċċi ta' tbenġil. Il-perżut ma jinħassx iebes u ma jidhirx minfuħ. Ix-xaħam ta' lewn ċar huwa sod u għandu riħa pjaċevoli. Il-parti muskolari esterna m'għandhiex qoxra. Fi tmiem il-perjodu ta' maturazzjoni, il-prieżet jistgħu jiġu ppreżentati: Bl-għadam: mhux ippakkjati jew ippakkjati; Mingħajr għadam, mingħajr ġilda, mingħajr xaħam, ippressati, iffurmati, u ppakkjati; Sħaħ, bin-nofs jew bil-kwart Imqatta' f'porzjonijiet singoli L-IĠP "Jambon de Bayonne" hija prodott niexef u ftit immellaħ. Il-kontenut tal-klorur tas-sodju analizzat fuq il-koxxa l-kbira huwa ta' 7,5 % jew inqas. L-IĠP "Jambon de Bayonne" hija prodott relattivament imnixxef iżda li jżomm konsistenza ratba. Ir-rata medja ta' materja niexfa hija ta' 47 %. L-IĠP "Jambon de Bayonne" hija prodott b'ammont baxx ta' xaħam. Il-medja hija ta' madwar 6 %. Ir-rata residwa ta' zokkor solubbli totali hija ta' 0,5 % jew inqas. Matul l-istadji differenti tal-maturazzjoni tagħha, l-IĠP "Jambon de Bayonne" tiżviluppa l-aromi tagħha u jikseb l-irtubija tagħha. Imqatta' f'fettet irqaq, dan jinħall fil-ħalq, b'togħma delikata u ftit immelħa u b'aroma evidenti u tipika ferm minħabba l-perjodu twil ta' maturazzjoni u ta' preservazzjoni tiegħu. Il-muskolu għandu lewn omoġenju karatteristiku roża fl-aħmar. Ix-xaħam huwa abjad, safi, sod, mhux żejtni u mingħajr riħa mranġta. Il-melħ u l-umdità tal-fetta huma distribwiti b'mod omoġenju. Il-karkassi li huma adattati għall-manifattura tal-IĠP "Jambon de Bayonne" ġejjin minn laħam tal-ħanżir jew tal-ħanżira. L-annimali tat-tipi li ġejjin huma esklużi: kriptorkidi, monorkidi, ermafroditi, irġiel mhux imsewwija, ħnieżer nisa li qed joqorbu lejn tmiem l-istadju riproduttiv tagħhom. Dawn l-annimali mitmugħa waqt it-tismin b'għalf li fih tal-anqas 60 % ċereali, derivati u piżelli, b'minimu ta' 50 % ċereali u derivati taċ-ċereali. Ir-razzjon tal-għalf tal-ħnieżer għat-tismin fih inqas minn 1,9 % t'aċidu linolejku meta mqabbel mal-materja niexfa. Il-melħ użat ġej mis-salini tal-Bassin de l'Adour. L-istadji kollha tal-manifattura mit-tmelliħ tal-perżut frisk, sat-tneħħija tal-għadam iseħħu fiż-żona ġeografika. It-tqattigħ minn qabel u l-ippakkjar iseħħu fiż-żona ġeografika tal-IĠP "Jambon de Bayonne". It-tqattigħ minn qabel jikkonsisti fit-tqattigħ tal-perżut mingħajr għadam, f'biċċiet, f'porzjonijiet jew f'fettet. Din ir-restrizzjoni għaż-żona ġeografika ma tapplikax għat-tqattigħ u għall-ippakkjar għall-bejgħ immedjat skont it-tifsira tal-punt 2(e) tar-Regolament UE Nru 1169/2011. Din l-operazzjoni tiġi preċeduta mill-istadji li ġejjin: it-tneħħija tal-għadam li matulha l-operatur jivverifika li l-perżut ma jkollu l-ebda riħa jew lewn strambi, il-bilanċjar, li jdum mill-inqas ġimgħa, it-twebbis, f'kamra fejn it-temperatura ma tistax tinżel taħt 14 °C taħt iż-żero. L-operazzjoni tat-tqattigħ minn qabel issir waqt il-maturazzjoni u teħtieġ esperjenza u għarfien espert minħabba li din għandha effett dirett fuq il-kwalità tal-prodott. Kull perżut maħsub għat-tqattigħ minn qabel jitneħħilu l-għadam skont il-piż tiegħu, il-ħxuna tax-xaħam tiegħu u l-perjodu ta' maturazzjoni tiegħu. L-għarfien espert partikolari tal-operaturi tal-Bassin de l'Adour huwa parti minn tradizzjoni twila. L-esperjenza tagħhom tippermettilhom li jqattgħu dan il-prodott delikat waqt li jippreservaw it-togħma u l-konsistenza tiegħu; filwaqt li jispezzjonawh bir-reqqa biex jiżguraw li l-fettet ma jkollhom l-ebda difett (tbenġil, vina ta' xaħam, ilwien differenti, ...), li ma jkunux jidhru qabel l-istadju tat-tqattigħ. Il-perżut imqatta' minn qabel huwa prodott delikat. Huwa essenzjali li jiġi evitat kull proċess ta' ossidazzjoni billi jiġi limitat il-kuntatt mal-arja, li jaffettwa ħażin il-kwalità tax-xaħam u l-lewn tal-fettet. Għalhekk, il-ħin bejn it-tqattigħ minn qabel u l-ippakkjar huwa limitat għal siegħa. Għalhekk, it-twettiq ta' dawn l-istadji fiż-żona ġeografika jippermetti li jiġi żgurat li l-prodott iżomm il-kwalitajiet tat-togħma intrinsika tiegħu. Il-marki ta' identifikazzjoni tal-IĠP "Jambon de Bayonne" fuq il-ġilda waqt l-istadji differenti tal-manifattura jitħassru waqt it-tqattigħ minn qabel. It-twettiq tal-istadji tat-tneħħija tal-għadam, tat-tqattigħ minn qabel u tal-ippakkjar fiż-żona ġeografika jippermetti li jiġi limitat ir-riskju ta' nuqqas ta' traċċabbiltà u b'hekk ir-riskju ta' frodi. Għal dawn ir-raġunijiet, l-operazzjonijiet tat-tqattigħ minn qabel u tal-ippakkjar ibbażati fuq għarfien espert partikolari, għandhom isiru f'impjanti adattati, li jinsabu fiż-żona ġeografika tal-indikazzjoni ġeografika protetta, sabiex jiġu żgurati l-kwalitajiet kollha u l-awtentiċità tal-prodott. It-tikkettar jinkludi l-kliem: "certifié par" ("iċċertifikat minn") segwit bl-isem u bl-indirizz tal-korp ta' ċertifikazzjoni il-logo tal-Jambon de Bayonne, li għandu l-kelma "BAYONNE" u salib aħmar Bask. Iż-żona tal-IĠP tikkorrispondi għall-Bassin de l'Adour. għad-département ta' Landes: il-cantons ta' Coteau de Chalosse, Dax 1, Dax 2, il-Pays Tyrossais, Marensin-Sud, Orthe u Arrigans, Seignanx, kollu, il-canton ta' Chalosse Tursan, għajr għall-muniċipalità ta' Haut-Mauco, u Ir-rabta maż-żona ġeografika tal-IĠP "Jambon de Bayonne" hija bbażata fuq il-kwalità speċifika u r-reputazzjoni tagħha. Il-kwalità partikolari ta' dan il-perżut, jiġifieri l-forma tonda tal-perżut, il-lewn omoġenju fil-fetta, in-nuqqas ta' qoxra, it-togħma ftit mielħa u mifruxa b'mod omoġenju, u konsistenza ratba. Dan jirriżulta minn prieżet friski magħżula, mill-melħ użat, u mill-għarfien espert ta' dawk li jieħdu ħsieb il-maturazzjoni tal-laħam u mill-operaturi tas-settur. Il-klima tal-Pays de l'Adour, oċeanika, u moderata min-nofsinhar, hija prinċipalment ir-riżultat tal-għaqda ta' żewġ elementi: il-prossimità tal-Oċean Atlantiku minn naħa, u l-Pirenej min-naħa l-oħra. Għalhekk, f'din iż-żona tal-għoljiet, it-temperaturi huma moderati u l-umdità relattiva hija għolja matul is-sena kollha. Madankollu, din tista' tvarja ħafna fiċ-ċikli tagħha. Fil-fatt, ħafna drabi ġie nnutat li l-umdità relattiva tista' tgħaddi minn 90 % għal 20 % fi ftit sigħat. Huwa importanti li jiġi enfasizzat li dan huwa fenomenu partikolari tipiku tal-Bassin de l'Adour. Il-ġeografi jattribwixxu dan il-fenomenu għall-"Foehn". Dan huwa riħ sħun u xott dovut għaċ-ċediment orografiku, li jgħaddi min-Nofsinhar għat-Tramuntana. Meta dan ir-riħ jonfoħ fuq il-Pays de l'Adour, wieħed jinnota għalhekk tnaqqis qawwi fl-umdità relattiva, u t-temperatura wkoll aktarx tiżdied. Partikolarità tal-Bassin de l'Adour tinsab ukoll fin-natura tas-sottoswol tiegħu u b'mod partikolari fil-preżenza ta' melħ tal-blat. Id-depożitu tal-melħ ifforma 200 miljun sena ilu, fil-bidu tal-era sekondarja. F'dak iż-żmien, ir-reġjun li llum huwa l-Bassin d'Aquitaine, kien jinsab taħt ċediment u għalhekk kien mgħarraq bil-baħar. Il-melħ iddepożita prinċipalment fin-nofs tan-Nofsinhar tal-Bassin Aquitain, b'mod partikolari fil-Bassin de l'Adour. Is-siti fejn dan il-melħ huwa qrib il-wiċċ jippermettu sfruttament relattivament faċli tal-melħ tal-blat, pereżempju s-siti ta' Dax, Salies de Béarn u Bayonne-Mouguerre. Wieħed jista' jara unità klimatika oriġinali fil-Pays de l'Adour, b'netwerk idrografiku dens ħafna, li l-karatteristiċi tiegħu jiddistingwuh miż-żoni ġirien. Il-ħanżir jagħmel parti mit-tradizzjoni storika tal-irziezet agrikoli tal-Lbiċ. Il-ħanżir imsemmen f'dan ir-reġjun dejjem kien itqal u mitmugħ abbażi ta' ċereali lokali, inkluż il-qamħirrun malli wasal fil-kontinent Ewropew. Iż-żona tal-produzzjoni tal-ħnieżer li minnhom jista' jiġi prodott l-IĠP "Jambon de Bayonne" tinkludi prattiki li nħolqu qabel il-Medju Evu, u hija magħrufa għal: il-produzzjoni ta' laħam tal-majjal adattat għall-produzzjoni ta' prieżet nixfin (ħnieżer itqal, aktar imxaħħma); l-adozzjoni ta' sistema ta' produzzjoni ta' ħnieżer/ċereali minħabba d-disponibbiltà lokali taċ-ċereali, partikolarment il-qamħirrun. Dan is-settur żviluppa b'mod oriġinali, minħabba li huwa kompletament differenti mill-mudell dominanti tas-settur tal-ħnieżer fil-Punent ta' Franza. Din iż-żona ta' produzzjoni tal-ħnieżer tikkorrispondi għal: Unità ġeografika u klimatika, minħabba ammont ta' xemx u temperaturi sajfin li jiffavorixxu l-kultivazzjoni taċ-ċereali (b'mod partikolari l-qamħirrun); Unità ekonomika u umana, permezz tal-kumplimentarjetà bejn żona tat-trobbija tal-ħnieżer u żona tat-tismin tal-ħnieżer u permezz ta' flussi kummerċjali storiċi li jippermettu l-forniment taż-żona niexfa miż-żoni tat-tismin. L-użu tradizzjonali tal-melħ tal-blat li ġej mill-Bassin de l'Adour għall-IĠP "Jambon de Bayonne" huwa wkoll indikatur tal-għarfien espert. Dan il-melħ tal-blat, li ilu jiġi sfruttat mill-qedem mid-diversi depożiti tal-Bassin de l'Adour, ilu jintuża mir-residenti tar-reġjun li jieħdu ħsieb il-maturazzjoni tal-laħam għal sekli sħaħ, għall-purezza u l-konsistenza ma tobroxx tiegħu, b'differenza mill-melħ tal-baħar. Dan jippermetti l-aqwa preservazzjoni tal-prieżet mingħajr ma jiġu affettwati l-kwalitajiet organolettiċi tal-prodotti. It-tmelliħ isir b'mod tradizzjonali; il-perżut jingħorok b'melħ niexef, u mbagħad jiġi mmassaġġat regolarment b'għarfien espert u b'ħeffa bl-idejn partikolari biex il-meraq tiegħu jiġi estratt b'mod gradwali. Wara l-fażijiet tat-tmelliħ bil-melħ tal-Bassin de l'Adour, u wara li jiħallew fuq il-fwar u jitnixxfu, il-prieżet jitħallew jimmaturaw. Iż-żmien minimu tal-manifattura ta' "Jambon de Bayonne" huwa ta' seba' xhur mit-tmelliħ sal-ippakkjar. Dan iż-żmien minimu jippermetti l-kisba tal-aromi speċifiċi tal-IĠP "Jambon de Bayonne". L-IĠP "Jambon de Bayonne" hija kkaratterizzata minn: forma għat-tond; lewn omoġenju fuq il-fetta kollha; assenza ta' qoxra; togħma ftit mielħa, mifruxa b'mod omoġenju mal-prodott; perżut imnixxef li jżomm konsistenza ratba (kontenut medju ta' materja niexfa ta' 47 %). L-għarfien espert dwar il-proċess tat-tmelliħ tal- "Jambon de Bayonne" huwa tradizzjoni antika marbuta, b'mod partikolari, mal-użu ta' ħanżir speċifiku, mal-isfruttament tad-depożiti tal-melħ tal-blat fis-sottoswol u mal-klima oriġinali tal-Bassin de l'Adour. Din iż-żona tgawdi minn klima partikolarment favorevoli għas-suċċess ta' dawn il-preparazzjonijiet. Din il-klima hija l-bażi ta' manifattura tradizzjonali tal-"Jambon de Bayonne", li l-fama tiegħu, kemm fi Franza kif ukoll fl-Ewropa, kienet diġà stabbilita fis-seklu 16 u ma waqfitx tiktber minn dak iż-żmien 'l hawn. Din il-klima hija kkaratterizzata mill-"Foehn". Dan ir-riħ għandu influwenza diretta, minħabba l-bidliet fl-umdità relattiva tal-arja kif ukoll l-alternanza fit-temperaturi li jirriżultaw minnha, fuq il-maturazzjoni tal-perżut imnixxef u l-preservazzjoni tal-irtubija karatteristika tiegħu. L-istudji mwettqa fl-Università ta' Pau u fil-Pays de l'Adour, kemm dawk storiċi (Chantal Lopez, 1989), ġeografiċi (Jean-Claude Jaffrezo, 1989) u dawk ġeoloġiċi (Raoul Deloffre, 1989 u Marie-Hélène Grimaldi, 1989), jenfasizzaw it-tradizzjoni u l-ispeċifiċità reġjonali tal-manifattura tal-"Jambon de Bayonne", karatteristika tal-patrimonju. Din ir-reputazzjoni mhijiex aċċidentali. Hija bbażata fuq il-kombinazzjoni ta' elementi partikolari ta' żona ġeografika, tal-għarfien espert u tal-kultura tal-persuni ta' dan ir-reġjun. Hija l-wirt tal-għarfien espert li ilu minn dejjem jgħaddi minn ġenerazzjoni għal oħra fost il-bdiewa u l-popli rurali. Il-"Jambon de Bayonne" kien il-ġawhra tal-provvista tal-familja u l-bdiewa kienu jippreparawh b'attenzjoni speċjali. Għalkemm inizjalment, il-"Jambon de Bayonne" kien l-ikel li jagħti l-enerġija lill-bidwi, dan imbagħad sar munita ta' skambju f'każ ta' żmien diffiċli u bħala mod kif jitħallsu l-għexur u l-kirjiet. Imbagħad, bil-multiplikazzjoni ta' biċċeriji muniċipali żgħar fil-villaġġi, dan tal-aħħar sar artiġjanali. Il-bejjiegħa tal-laħam ħadu f'idejhom il-manifattura tal-famuż "Jambon de Bayonne". Għal aktar minn 70 sena, il-produzzjoni tal-"Jambon de Bayonne" kibret minn nies tas-sengħa li jispeċjalizzaw fil-maturazzjoni biex illum saret manifattura industrijali. Huma t-tekniki moderni, b'mod partikolari dawk ta' tkessiħ, li jippermettu l-manifattura tal-"Jambon de Bayonne" matul is-sena kollha, li ppermettew dan l-iżvilupp u t-traduzzjoni ta' għarfien espert tal-antenati f'metodu modern ta' produzzjoni. Dan il-metodu ta' produzzjoni huwa t-traduzzjoni fidila u sistematika tal-metodu tradizzjonali li ilu jintuża minn dejjem għall-"Jambon de Bayonne". Bosta kwotazzjonijiet juru r-reputazzjoni u l-fama tal-IĠP "Jambon de Bayonne", kif xi wħud minnhom jistgħu jixhdu. (it-tieni subparagrafu tal-Artikolu 6(1) ta' dan ir-Regolament) Deskrizzjoni: Fil-kategorija ta' nbid frizzanti li hija diġà pprovduta, għandhom jiddaħħlu t-tipi ġodda li ġejjin: Raġunijiet: Iż-żona ta' produzzjoni tad-DOP "Romagna" hija adattata ferm għat-tkabbir tad-dwieli Trebbiano u Sangiovese, li huma l-bażi ampilografika tat-tipi l-ġodda Bianco Spumante u Rosato Spumante. Għaldaqstant permezz ta' din l-emenda rridu nagħtu lill-produtturi ċ-ċans li jikkonfermaw it-tipi l-ġodda ta' nbid frizzanti li ilhom żmien jeżistu fit-territorju tad-DOP, u li, bis-saħħa tal-preparazzjoni professjonali tal-produtturi u l-kwalità tal-inbid prodott, urew il-valur kollu tagħhom. Il-produzzjoni tal-inbejjed tad-DOP "Romagna" qiegħda tiżdied għalhekk b'tipi ġodda fil-Kategorija ta' nbejjed diġà eżistenti fl-Ispeċifikazzjoni tal-Prodott, u dan għandu jippermetti wkoll li tiġi proposta firxa usa' ta' prodotti aktar adattata għall-ħtiġijiet tas-suq. Din l-emenda tikkonċerna l-Artikoli 1, 2, 3, 4, 5, 6, 7 tal-Ispeċifikazzjoni tal-Prodott u t-Taqsima 1.4, Deskrizzjoni tal-inbid/inbejjed, tad-Dokument Uniku. Deskrizzjoni: Ġew definiti kif ġej il-varjetajiet tad-dwieli li jikkontribwixxu għall-bażijiet ampelografiċi għall-produzzjoni tat-tipi l-ġodda Bianco Spumante u Rosato Spumante: minimu ta' 70 % mid-dwieli Trebbiano (għall-Bianco Spumante) u Sangiovese (għar-Rosato Spumante), jistgħu jkunu akkumpanjati minn ċerti varjetajiet ta' dwieli (30 %) adattati għall-kultivazzjoni fir-reġjun tal-Emilia-Romagna, b'limitazzjoni ta' massimu ta' 10 % għall-varjetà tad-dielja Manzoni bianco u massimu ta' 5 % għall-varjetà tad-dielja Famoso. Raġunijiet: Mill-esperimenti mwettqa mill-Konsorzju ta' protezzjoni tad-denominazzjoni, il-bażi ampelografika kif definita hawn fuq uriet li jinkisbu prodotti b'livell tajjeb ta' zokkor, akkumpanjat minn livelli adegwati ta' aċidità, li jgħinu biex jinkiseb inbid frizzanti. Din l-emenda tikkonċerna l-Artikolu 2 tal-Ispeċifikazzjoni tal-Prodott u ma taffettwax lid-Dokument Uniku. Deskrizzjoni: Ġiet indikata ż-żona ta' produzzjoni tat-tipi l-ġodda Bianco Spumante u Rosato Spumante, li tikkoinċidi maż-żona ta' produzzjoni attwali tat-tip "Romagna" Trebbiano, u parzjalment maż-żona ta' produzzjoni tar-"Romagn" Sangiovese, kif deskritt fid-dettall fl-Artikolu 3(5) tal-Ispeċifikazzjoni tal-Prodott. Raġunijiet: Iż-żona tal-kultivazzjoni tal-għeneb li minnu jinkisbu t-tipi Bianco Spumante u Rosato Spumante hija prattikament l-istess żona tar-"Romagna" Trebbiano li tinkludi, parzjalment, iż-żona ta' produzzjoni tar-"Romagna" Sangiovese. Il-forma ta' din iż-żona ta' produzzjoni, li tinsab fin-Nofsinhar tal-Via Emilia, hija fil-parti l-kbira ċatta bi ftit għoljiet; f'din iż-żona nstabet l-aqwa produzzjoni ta' nbejjed frizzanti. Din hija emenda li ma tkabbarx iż-żona ta' produzzjoni tal-għeneb iżda tidentifika aħjar il-medda ġeografika ta' produzzjoni tat-tipi l-ġodda msemmija. L-emenda tikkonċerna l-Artikolu 3 tal-Ispeċifikazzjoni tal-Prodott u ma taffettwax lid-Dokument Uniku. Deskrizzjoni: Id-densità minima tad-dwieli għat-tipi Bianco Spumante u Rosato Spumante hija ta' 2 500 dielja għal kull ettaru. Raġunijiet: Bħat-tipi l-oħrajn tad-DOK "Romagna", instab li densità ta' mill-inqas 2 500 dielja għal kull ettaru tippermetti li jinkiseb għeneb mill-aqwa għall-produzzjoni tal-inbejjed frizzanti, f'dak li jirrigwarda l-kwalità u l-kwantità. L-emenda tikkonċerna l-Artikolu 4 tal-Ispeċifikazzjoni tal-Prodott u ma taffettwax lid-Dokument Uniku. Deskrizzjoni: Għat-tipi l-ġodda Bianco Spumante u Rosato Spumante, ġie stabbilit ir-rendiment massimu ta' 18-il tunnellata għal kull ettaru, u qawwa alkoħolika naturali minima skont il-volum ta' 9,5 %. Raġunijiet: Ir-rendiment u l-qawwa alkoħolika naturali indikati hawn fuq, kif muri mill-analiżijiet kimiċifiżiċi u organolettiċi li saru fl-azjendi tal-inbid tat-territorju, huma l-aħjar biex jintlaħaq l-għan ta' produzzjoni tal-inbid frizzanti. L-emenda tikkonċerna l-Artikolu 4 tal-Ispeċifikazzjoni tal-Prodott u t-Taqsima 1.5.2 - Rendimenti massimi għal kull ettaru tad-Dokument Uniku. Deskrizzjoni: Għat-tipi ta' nbejjed semifrizzanti u frizzanti, ġiet estiża l-possibbiltà li l-ipproċessar u l-ibbottiljar isiru fir-reġjuni tal-Marche, il-Lombardia, il-Piemonte u l-Veneto; dawn ir-reġjuni fil-fatt imissu mar-reġjun tal-Emilia-Romagna fejn diġà jsiru l-operazzjonijiet imsemmija qabel. Raġuni: Skont il-leġiżlazzjoni tal-Unjoni Ewropea u dik nazzjonali fis-seħħ, l-emenda tippermetti, lill-azjendi tat-territorju tad-DOP "Romagna" li jixtiequ jipproduċu t-tipi frizzanti u semifrizzanti, jużaw strutturi oħra u apparat avvanzat sabiex jiksbu sinerġiji operattivi u l-aħjar riżultat kummerċjali. L-emenda tikkonċerna l-Artikolu 5 tal-Ispeċifikazzjoni tal-Prodott u t-Taqsima 1.9 tad-Dokument Uniku. Deskrizzjoni: Għat-tipi l-ġodda ta' nbejjed Bianco Spumante u Rosato Spumante, ġie previst ir-rendiment massimu ta' għeneb fi nbid ta' 70 %, li huwa ekwivalenti għal 12 600 litru għal kull ettaru. Raġuni: Dan huwa r-rendiment li joħroġ mill-ipproċessar tal-għeneb (18 t/ha) fi nbid espress f'litri. L-emenda tikkonċerna l-Artikolu 5 tal-Ispeċifikazzjoni tal-Prodott u t-Taqsima 1.5.2 tad-Dokument Uniku. Deskrizzjoni: Għall-inbejjed "Romagna" Bianco Spumante u "Romagna" Rosato Spumante, ġew indikati dawn il-metodi ta' produzzjoni: fermentazzjoni fil-flixkun bil-metodu tradizzjonali jew bil-metodu klassiku, u fermentazzjoni fl-awtoklavi, skont ir-regoli tal-Unjoni u dawk nazzjonali. Raġunijiet: Id-deskrizzjoni pożittiva tal-metodi ta' produzzjoni tal-frizzanti fl-Ispeċifikazzjoni tal-Prodott tipprovdi aktar informazzjoni lill-operaturi. L-emenda tikkonċerna l-Artikolu 5 tal-Ispeċifikazzjoni tal-Prodott u ma taffettwax lid-Dokument Uniku. Deskrizzjoni: Hija permessa l-fermentazzjoni jew ir-rifermentazzjoni tal-most, tal-most parzjalment iffermentat u tal-inbejjed ġodda li jkunu għadhom qegħdin jiffermentaw, intiżi għall-produzzjoni tat-tipi li ġejjin u li jagħmlu parti mill-kategorija "inbid": "Romagna" Cagnina, "Romagna" Pagadebit ħelu u "Romagna" Sangiovese Passito, anki wara l-iskadenza tal-31 ta' Diċembru tas-sena tal-ħsad relattiva, stabbilita mil-leġiżlazzjoni nazzjonali fis-seħħ. Raġunijiet: Din hija deroga, prevista mil-leġiżlazzjoni nazzjonali fis-seħħ, li tippermetti li l-fermentazzjoni u r-rifermentazzjoni msemmija jsiru barra mill-iskadenza stabbilita tal-31 ta' Diċembru ta' kull sena, dment li l-awtorità ta' sorveljanza tiġi nnotifikata minnufih. L-emenda tikkonċerna l-Artikolu 5 tal-Ispeċifikazzjoni tal-Prodott u ma taffettwax lid-Dokument Uniku. Deskrizzjoni: It-tisħiq tal-għeneb maħsub għall-produzzjoni tat-tip "Romagna" Sangiovese Passito u l-fermentazzjoni sussegwenti barra mill-iskadenza tal-31 ta' Diċembru ta' kull sena, stabbilit mil-leġiżlazzjoni nazzjonali fis-seħħ huwa permess. Raġunijiet: Għal dan it-tip, li jinvolvi perjodu ta' tnixxif tal-għeneb fuq il-pjanta u wara l-ħsad, huwa meħtieġ li l-operazzjonijiet ta' tisħiq ikunu jistgħu jsiru anki wara l-iskadenza tal-31 ta' Diċembru. L-emenda tikkonċerna l-Artikolu 5 tal-Ispeċifikazzjoni tal-Prodott u ma taffettwax lid-Dokument Uniku. Deskrizzjoni: iddaħħlu l-karatteristiċi fiżiċi-kimiċi u organolettiċi li ġejjin tat-tipi l-ġodda Bianco Spumante u Rosato Spumante. Ragħwa: fina u persistenti Kulur: isfar lewn it-tiben xi ftit jew wisq jgħajjat Riħa: sottili u delikata Togħma: minn brut nature sa xott, qawwija u armonjuża Qawwa alkoħolika totali minima skont il-volum: 10,5 % tal-volum Aċidità totali minima: 5 g/l Estratt minimu mingħajr zokkor: 14 g/l. Ragħwa: fina u persistenti Kulur: roża xi ftit jew wisq jgħajjat Riħa: sottili u delikata Togħma: minn brut nature sa xott, qawwija u armonjuża Qawwa alkoħolika totali minima skont il-volum: 10,5 % tal-volum Aċidità totali minima: 5 g/l Estratt minimu mingħajr zokkor: 15 g/l. Raġunijiet: Il-karatteristiċi kimiċi-fiżiċi u organolettiċi indikati huma r-riżultat ta' għadd ta' esperimenti derivati minn inbejjed bażi b'għeneb li fil-parti l-kbira tiegħu huwa Trebbiano (għall-frizzanti Bianco) u Sangiovese (għall-frizzanti Rosato) u jaqgħu fil-parametri tar-regoli tal-UE u dawk nazzjonali. Din l-emenda tikkonċerna l-Artikolu 6 tal-Ispeċifikazzjoni tal-Prodott u t-Taqsima 1.4, Deskrizzjoni tal-inbid/inbejjed, tad-Dokument Uniku. Deskrizzjoni: L-esklużjoni tal-indikazzjoni tas-sena ta' produzzjoni tal-għeneb ġiet estiża wkoll għat-tipi l-ġodda "Romagna" Bianco Spumante u "Romagna" Rosato Spumante. Raġunijiet: Sabiex jiġu standardizzati t-tipi l-ġodda (Bianco Spumante) (Rosato Spumante) mat-tipi l-oħrajn diġà eżistenti (Trebbiano Spumante) (Trebbiano Frizzante), ġie speċifikat li s-sena ta' produzzjoni tal-għeneb tista' titħalla barra minn fuq it-tikketta, skont il-leġiżlazzjoni nazzjonali li tippermetti din il-possibbiltà għall-inbejjed frizzanti mhux vintage, u għas-semifrizzanti. L-emenda tikkonċerna l-Artikolu 7 tal-Ispeċifikazzjoni tal-Prodott u ma taffettwax lid-Dokument Uniku. Deskrizzjoni: Għat-tip "Romagna" Bianco Spumante ġiet prevista l-possibbiltà li fuq it-tikketta jiġi speċifikat il-kulur tal-Bianco. Raġunijiet: il-produttur għandu l-għażla li jindika l-kulur tal-inbid frizzanti inkwistjoni. Deskrizzjoni: Għat-tip "Romagna" Rosato Spumante ġie previst l-obbligu li fuq it-tikketta jiġi speċifikat il-kulur "Rosato" jew "Rosé". Raġunijiet: jitqies xieraq li jiġi indikat il-kulur, sabiex tkun identifikata l-ispeċifiċità tal-prodott. L-emenda tikkonċerna l-Artikolu 7 tal-Ispeċifikazzjoni tal-prodott u ma taffettwax lid-Dokument Uniku. Deskrizzjoni: L-Artikolu 8(2) tal-Ispeċifikazzjoni tal-Prodott: "Għall-inbejjed DOK "Romagna" Trebbiano, "Romagna" Pagadebit u "Romagna" Sangiovese huwa permess l-użu ta' kontenituri adattati għall-kuntatt mal-oġġetti tal-ikel, ta' mhux inqas minn żewġ litri u mhux iktar minn sitt litri, skont ir-regolamenti tal-UE u dawk nazzjonali." huwa emendat kif ġej: "Għall-inbejjed DOK "Romagna" Trebbiano, "Romagna" Pagadebit u "Romagna" Sangiovese, huwa permess ukoll l-użu ta' kontenituri oħrajn minbarra tal-ħġieġ, adattati għall-kuntatt mal-oġġetti tal-ikel, ta' bejn iż-żewġ litri u s-sitt litri, skont ir-regolamenti tal-Unjoni Ewropea u dawk nazzjonali." Raġunijiet: Din hija emenda formali li tindika b'mod aktar preċiż il-kapaċità tal-kontenituri. L-emenda tikkonċerna l-Artikolu 8 tal-Ispeċifikazzjoni tal-Prodott u ma taffettwax lid-Dokument Uniku. Deskrizzjoni: L-użu tal-Unità Ġeografika Addizzjonali Bertinoro huwa permess ukoll għat-tip bażi Sangiovese. Raġunijiet: L-inbejjed stabbiliti bi jew mingħajr l-ispeċifikazzjoni ta' riżerva, prodotti b'mill-inqas 95 % għeneb Sangiovese, jiġu identifikati bir-referenza għall-isem Bertinoro, bħala l-iżgħar unità ġeografika taż-żona tad-denominazzjoni. B'mod konsistenti, it-tip bażi mingħajr l-ispeċifikazzjoni ta' riżerva tiġi indikata fl-Ispeċifikazzjoni tal-Prodott. L-emenda tikkonċerna l-Artikoli 1,2, 3, 4, 5, 6 tal-Anness 1, speċifikazzjoni tal-unità ġeografika addizzjonali Bertinoro tal-Ispeċifikazzjoni tal-Prodott tad-DOP "Romagna", u ma taffettwax lid-Dokument Uniku. DOP - Denominazzjoni ta' oriġini protetta Inbid frizzanti L-inbid bid-denominazzjoni ta' oriġini kontrollata "Romagna Albana spumante", jinkiseb minn most tal-għeneb parzjalment imnixxef fil-flixkun jew fl-awtoklavi skont ir-regoli tal-Komunità. Huwa nbid ta' lewn isfar dehbi, b'ragħwa fina u bżieżaq persistenti, b'riħa karatteristika, b'togħma delizzjuża ta' frott, tipika tad-dwieli, bi struttura tajba u freskezza pjaċevoli, b'togħma pjaċevoli, bellusija, ħelwa iżda mhux eżaġerata. qawwa alkoħolika totali minima skont il-volum: 16,0 % tal-volum estratt minimu mingħajr zokkor: 21,0 g/l Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kontrollata "Romagna Cagnina", miksub mill-għeneb Terrano, li jinħasad ġeneralment lejn l-aħħar ta' Settembru, huwa nbid li jkun lest biex jinħareġ għall-konsum diġà wara l-ewwel għaxart ijiem ta' Ottubru. Dan għandu lewn aħmar fil-vjola, b'riħa qawwija karatteristika tal-inbid bi ħjiel ta' ċirasa maraskina u lampun u b'togħma ħelwa, xi ftit tannika u pjaċevolment qarsa. qawwa alkoħolika totali minima skont il-volum: 11,5 % tal-volum estratt minimu mingħajr zokkor: 17,0 g/l Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Pagadebit", miksub mill-għeneb Bombino bianco, huwa nbid isfar lewn it-tiben, xi ftit jew wisq jgħajjat, skont l-età u l-vinifikazzjoni tiegħu, b'riħa friska u tfuħ bi ħjiel taż-żagħrun, tipika tad-dwieli u b'togħma bejn xotta (anki semifrizzanti) u ħelwa, pjaċevoli u delikata. qawwa alkoħolika totali minima skont il-volum: 11,5 % tal-volum estratt minimu mingħajr zokkor: 14,0 g/l Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Pagadebit Bertinoro", miksub mill-għeneb Bombino bianco prodott fiż-żona ta' Bertinoro, huwa nbid isfar lewn it-tiben, xi ftit jew wisq jgħajjat, skont l-età u l-vinifikazzjoni tiegħu, b'riħa friska u tfuħ bi ħjiel taż-żagħrun, tipika tad-dwieli u b'togħma xotta jew ħelwa, anki semifrizzanti, pjaċevoli u delikata.qawwa alkoħolika totali minima skont il-volum: 12,0 % tal-volum; estratt minimu mingħajr zokkor: 15,0 g/l. Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Sangiovese", miksub mill-għeneb tad-dwieli li jġibu l-istess isem, huwa nbid aħmar lewn ir-rubin b'riflessi vjola, b'riħa miftuħa u ta' nbid, arrikkita b'riħa ħafifa li xi drabi tixbah lill-vjoletta, b'togħma kemxejn ta' ħaxix meta jkun għadu żgħażugħ u b'togħma eleganti, mimlija, pjaċevolment tannika fiż-żgħożija u li jħalli togħma xi ftit morra iżda pjaċevoli fil-ħalq. qawwa alkoħolika totali minima skont il-volum: 12,0 % tal-volum zokkor riduċenti residwu: massimu ta' 10,0 g/l; estratt minimu mingħajr zokkor: 20,0 g/l Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Sangiovese novello", miksub mill-għeneb tad-dwieli li jġibu l-istess isem, vinifikat bit-teknika tal-maċerazzjoni bil-karbonju, huwa nbid aħmar lewn ir-rubin, b'riħa ta' nbid qawwija tipika tal-prodotti vinifikati b'din it-teknika, u b'togħma xotta jew kemxejn ħelwa minħabba l-preżenza ta' kontenut żgħir ta' zokkor residwu, kif permess mil-liġijiet li jirregolaw il-produzzjoni tiegħu. qawwa alkoħolika totali minima skont il-volum: 11,5 % tal-volum zokkor riduċenti residwu: massimu ta' 10 g/l estratt minimu mingħajr zokkor: 18,0 g/l Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Sangiovese Superiore", miskub mill-għeneb tad-dwieli li jġibu l-istess isem, huwa nbid aħmar lewn ir-rubin li jagħti fil-granata, xi drabi b'riflessi vjola, b'riħa ta' nbid arrikkita b'riħa ħafifa li tixbah lill-vjoletta u togħma qawwija, iżda delikata u eleganti, xi ftit tannika fiż-żgħożija tiegħu, u jħalli togħma morra iżda pjaċevoli fil-ħalq. qawwa alkoħolika totali minima skont il-volum: 12,5 % tal-volum; zokkor riduċenti residwu: massimu ta' 10,0 g/l; estratt minimu mingħajr zokkor: 24,0 g/ Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Sangiovese Riserva", miksub mill-għeneb tad-dwieli li jġibu l-istess isem, huwa nbid aħmar lewn ir-rubin li jagħti fil-granata, li maż-żmien jaqleb fi sfumaturi vjola u oranġjo, b'aroma fina ta' vanilla tipika tal-maturazzjoni u togħma sħiħa, xotta, armonjuża ta' karattru konsiderevoli, ħafna drabi b'riħa ħafifa tal-injam tal-kontenituri użati għall-maturazzjoni. qawwa alkoħolika totali minima skont il-volum: 13,0 % tal-volum; zokkor riduċenti residwu: massimu ta' 10,0 g/l; estratt minimu mingħajr zokkor: 26,0 g/l Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna" Sangiovese passito, miksub mill-għeneb tad-dwieli li jġibu l-istess isem, huwa nbid aħmar lewn ir-rubin, xi drabi b'riflessi fil-vjola, b'riħa ħafifa li tixbah lill-vjoletta u b'togħma armonjuża, b'tanniċità pjaċevoli akkumpanjata minn togħma morra karatteristika iżda pjaċevoli li tibqa' fil-ħalq; xi drabi tinxtamm riħa tal-injam tal-kontenituri li jintużaw għall-maturazzjoni. qawwa alkoħolika totali minima skont il-volum: 12,0 % tal-volum; zokkor riduċenti residwu: minn 6,0 sa 20,0 g/l; estratt minimu mingħajr zokkor: 26 g/l. L-inbid bid-denominazzjoni ta' oriġini kkontrollata "Romagna Sangiovese bl-indikazzjoni ġeografika addizzjonali", miksub mill-għeneb tad-dwieli li jġibu l-istess isem f'żoni demarkati b'mod ċar, huwa nbid aħmar lewn ir-rubin b'riflessi vjola, b'riħa miftuħa u ta' nbid, arrikkita b'riħa ħafifa li tixbah lill-vjoletta, b'ċerta togħma ta' ħaxix meta jkun għadu żgħażugħ u togħma tipika taż-żona ta' produzzjoni, pjaċevolment tannika fiż-żgħożija u li jħalli togħma xi ftit morra iżda pjaċevoli fil-ħalq. qawwa alkoħolika totali minima skont il-volum: 12,5 % tal-volum; zokkor riduċenti residwu: massimu ta' 4,0 g/l; estratt minimu mingħajr zokkor: 24,0 g/l Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Sangiovese Riserva bl-indikazzjoni ġeografika addizzjonali", miksub mill-għeneb tad-dwieli li jġibu l-istess isem f'żoni demarkati b'mod ċar, huwa nbid aħmar lewn ir-rubin li jxaqleb lejn il-granata, li maż-żmien jaqleb fi sfumaturi vjola u oranġjo tipiċi tal-maturazzjoni, u togħma sħiħa, xotta, armonjuża ta' karattru konsiderevoli tipika taż-żona ta' produzzjoni, ħafna drabi b'riħa ħafifa tal-injam tal-kontenituri użati għall-maturazzjoni. qawwa alkoħolika totali minima skont il-volum 13,00 % vol; zokkor riduċenti residwu: massimu ta' 4,0 g/l; estratt minimu mingħajr zokkor: 26,0 g/ Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Trebbiano", miksub mill-għeneb tad-dwieli li jġibu l-istess isem, huwa nbid isfar lewn it-tiben xi ftit jew wisq jgħajjat, b'riħa ta' nbid ħafifa u delikata u togħma sottili, qawwija u armonjuża. qawwa alkoħolika totali minima skont il-volum 11,5 % vol; zokkor riduċenti residwu: massimu ta' 10 g/l; estratt minimu mingħajr zokkor: 14,0 g/l. Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Trebbiano Spumante", miksub mill-għeneb tad-dwieli li jġibu l-istess isem, permezz tal-prattika ta' rifermentazzjoni naturali fil-flixkun jew fl-awtoklavi skont ir-regoli tal-Komunità, huwa nbid isfar lewn it-tiben xi ftit jew wisq jgħajjat, b'ragħwa persistenti u bżieżaq fini, b'riħa delikata, friska, pjaċevoli u togħma xotta jew ħelwa skont it-tip speċifiku. qawwa alkoħolika totali minima skont il-volum: 10,5 % tal-volum estratt minimu mingħajr zokkor: 14,0 g/l Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid bid-denominazzjoni ta' oriġini kkontrollata "Romagna Trebbiano frizzante", miksub mill-għeneb tad-dwieli li jġibu l-istess isem, permezz tal-prattika ta' rifermentazzjoni naturali skont ir-regoli tal-Komunità, huwa nbid isfar lewn it-tiben xi ftit jew wisq jgħajjat, b'ragħwa fina u persistenti, b'riħa pjaċevoli u delikata u togħma armonjuża u friska. qawwa alkoħolika totali minima skont il-volum: 10,5 % tal-volum; zokkor riduċenti residwu: massimu ta' 10 g/l; estratt minimu mingħajr zokkor: 14,0 g/l. Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid "Romagna" Bianco Spumante għandu ragħwa: fina u persistenti u kulur isfar lewn it-tiben xi ftit jew wisq jgħajjat; jiddistingwi ruħu mir-riħa fina u delikata tiegħu u t-togħma tvarja skont il-kontenut ta' zokkor minn brut nature sa xotta, qawwija u armonjuża. Qawwa alkoħolika totali minima skont il-volum: 10,5 % tal-volum Estratt minimu mingħajr zokkor: 14 g/l. Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid "Romagna" Rosato Spumante għandu ragħwa fina u persistenti. Għandu kulur roża xi ftit jew wisq jgħajjat b'riħa fina u delikata. It-togħma tvarja skont il-kontenut ta' zokkor minn brut nature sa xotta, qawwija u armonjuża. Qawwa alkoħolika totali minima skont il-volum: 10,5 % tal-volum Estratt minimu mingħajr zokkor: 15 g/l Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. 45 ettolitru għal kull ettaru 84,5 ettolitri għal kull ettaru 98 ettolitru għal kull ettaru 98 ettolitru għal kull ettaru 68,25 ettolitri għal kull ettaru Romagna Sangiovese bl-unitajiet ġeografiċi addizzjonali 58,5 ettolitri għal kull ettaru Romagna Sangiovese bl-unitajiet ġeografiċi addizzjonali 52 ettolitru għal kull ettaru 60 ettolitru għal kull ettaru 126 ettolitru għal kull ettaru 126 ettolitri għal kull ettaru Iż-żona ta' produzzjoni tal-għeneb li minnu jsiru l-inbejjed adattati biex jiġu indikati bid-denominazzjoni "Romagna" tinkludi diversi muniċipalitajiet sħaħ, jew partijiet minnhom, fil-provinċji ta' Bologna, Forlì-Cesena, Ravenna u Rimini tar-reġjun tal-Emilia-Romagna. Sal-1300 il-familja Baldi minn Faenza kellha għelieqi tad-dwieli fiż-żoni l-aktar għammiela tar-Romagna. Kienet fost l-ewwel li għollew il-livell tal-kwalità tal-produzzjoni tal-inbid, tant li familji nobbli oħrajn, mhux biss minn Faenza, u minkejja li kienu produtturi huma wkoll, kienu jservu l-inbejjed Baldi fl-okkażjonijiet speċjali. Fil-bidu tas-seklu għoxrin Francesco Baldi kien l-ewwel produttur ta' nbid frizzanti fir-Romagna, aktarx Albana mħallat bi nbejjed oħrajn; l-inbid frizzanti tiegħu, li kien jiġi prodott fi kwantitajiet kbar fil-villa "Le Fontane" ta' Sarna di Faenza, kien jinbiegħ minħabba l-kwalità għolja tiegħu fir-Romagna u f'Bologna, u kien jiġi esportat lejn Franza u r-Russja, fejn ingħata premjijiet u rikonoxximenti mfittxija. Il-ħakma Biżantina setgħet kienet iż-żmien li fih it-Terrano d'Istria, id-dielja bażi tal-Cagnina, inxterdet fir-Romagna, jiġifieri meta kienu jiġu importati kwantitajiet kbar ta' ġebel tal-franka mid-Dalmazja u minn Istria, biex jinbnew l-aktar monumenti importanti ta' Ravenna. Sa mill-1200 kienet diġà qed tiġi prodotta fi wħud mill-pjanuri ta' Cesenate, Forlivese u Ravennate. Jeżistu diversi kitbiet u kompożizzjonijiet poetiċi bejn is-seklu dsatax u s-seklu għoxrin li jikkonfermaw it-tixrid u l-apprezzament tal-Cagnina fir-Romagna. Romagna Pagadebit (anki di Bertinoro u ħelu u semifrizzanti): Id-dielja Bombino bianco lokalment tissejjaħ Pagadebit, isem li ngħata lill-inbid ukoll. Skont Hohnerlein-Buchinger l-etimoloġija hija li "tipproduċi tant li tħallas id-dejn" peress li anki f'kundizzjonijiet ħżiena tat-temp tiggarantixxi produzzjoni tajba. B'mod partikolari fil-Provinċja ta' Forlì l-vinji kienu jkunu magħmula minn taħlita ta' Albana u Pagadebit biex din tal-aħħar tpatti għan-nuqqas ta' produzzjoni ta' dik tal-ewwel. L-ewwel kitba li ssemmi l-Pagadebit fir-Romagna (fost id-dwieli "ta' madwar Rimino") hija ta' Acerbi fl-1825. Fil-Wirja ampelografika ta' Forlì tal-1876 ġew imqabbla Pagadebit li kienu ġejjin minn żoni differenti; maż-żminijiet, ġiet rikonoxxuta tradizzjoni partikolari u prestiġġjuża tal-Pagadebit fiż-żona ta' Bertinoro. Fl-Arkivji tal-Istat ta' Faenza hemm miżmum l-att nutarili tal-1672 li jsemmi "tliet ringieli ta' Sangiovese" fir-razzett żgħir ta' Fontanella di Pagnano, muniċipalità ta' Casola Valsenio. Skont ċerti lingwisti ħadet l-isem ta' "Sangue dei gioghi" fl-Appennini tat-Toscana u tar-Romagna, jiġifieri tal-muntanji, bid-djalett imqassar f'"sanzves". Skont Beppe Sangiorgi, l-ewwel aċċenni għas-Sangiovese fir-Romagna jirrigwardaw iż-żona ta' Faenza u Imola. Fl-1839 Gallesio wasal f'Forlì minn Firenze u ddeskriva l-vinji li ra hekk: "id-dwieli huma kollha baxxi u huma l-aktar tat-tip Sangiovese di Dokumenti antiki dwar il-produzzjoni tal-inbid jidentifikaw Sangiovese fir-Romagna b'karatteristiċi proprji, vinifikat pur, għall-kuntrarju ta' dak li kien isir bnadi oħra. It-Trebbiano aktarx ġie introdott fi żmien l-Etruski u r-Rumani li kienu jiżirgħu d-dwieli wara li jirkupraw u jaqsmu l-art f'għelieqi: kien għalhekk l-inbid tal-leġjunarji. Fl-1305 Pier de Crescenzi kiteb dwar għeneb abjad imsejjaħ "tribiana"; fl-istess seklu jissemma "turbien" f'Imola, u "trebulanum" f'Bologna. Fi żmien mhux speċifikat hemm aċċenn għal "tarbian" fir-Romagna. F'Molon (1906) naqraw li kien mifrux l-aktar f'Forlì u Ravenna u dak li ntqal minn Pasqualini u Pasqui rigward l-apprezzament fir-ringieli tal-pjanura, minkejja l-umdità għolja. Il-fatt li kien mifrux sew fir-Romagna huwa dovut għall-kapaċità tiegħu li jadatta għall-aktar tipi varji ta' ħamrija u klima. DOP "Romagna" - Żona ta' produzzjoni tal-inbid Fil-leġiżlazzjoni tal-UE Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: L-operazzjonijiet ta' produzzjoni tal-inbid, jistgħu jsiru fit-territorju kollu tal-provinċji ta' Forlì – Cesena, Ravenna, Bologna u Rimini. DOP Romagna - Żona ta' produzzjoni tat-tip semifrizzanti u frizzanti Fil-leġiżlazzjoni nazzjonali Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: L-operazzjonijiet ta' produzzjoni tat-tipi "Romagna" Trebbiano Frizzante, "Romagna" Trebbiano Spumante, "Romagna" Pagadebit Frizzante, "Romagna" Albana Spumante, "Romagna" Bianco Spumante u "Romagna" Rosato Spumante, kif ukoll il-prattiki enoloġiċi għall-produzzjoni tar-ragħwa, għall-istabbilizzazzjoni u t-taħlil fejn permessa, jistgħu jsiru fit-territorju kollu tar-reġjun tal-Emilia-Romagna, tar-reġjun tal-Marche, tar-reġjun tal-Lombardia, tar-reġjun tal-Piemonte u tar-reġjun tal-Veneto. DOP "Romagna" - Żona ta' bbottiljar tat-tip semifrizzanti u frizzanti Fil-leġiżlazzjoni tal-UE Tip ta' kundizzjoni supplimentari: L-ibbottiljar fiż-żona ġeografika demarkata Deskrizzjoni tal-kundizzjoni: L-operazzjonijiet ta' bbottiljar tat-tipi DOK "Romagna" Trebbiano Frizzante, "Romagna" Trebbiano Spumante, "Romagna" Pagadebit Frizzante, "Romagna" Albana Spumante, "Romagna" Bianco Spumante u "Romagna" Rosato Spumante, għandhom isiru fit-territorju tar-reġjun tal-Emilia-Romagna, tar-reġjun tal-Marche, tar-reġjun tal-Lombardia, tar-reġjun tal-Piemonte u tar-reġjun tal-Veneto. Skont il-leġiżlazzjoni fis-seħħ tal-Unjoni u dik nazzjonali, l-ibbottiljar jew l-imballaġġ għandu jsir fiż-żona ġeografika demarkata msemmija biex tiġi salvagwardjata l-kwalità u r-reputazzjoni, tiġi garantita l-oriġini u tiġi żgurata l-effettività tal-kontrolli. Użu tar-referenzi għall-Unitajiet Ġeografiċi Addizzjonali Fil-leġiżlazzjoni tal-UE Tip ta' kundizzjoni supplimentari: Dispożizzjonijiet addizzjonali tat-tikkettar Deskrizzjoni tal-kundizzjoni: Fit-tikkettar u l-preżentazzjoni tal-inbejjed DOP "Romagna" huwa permess li ssir referenza għall-Unitajiet Ġeografiċi Addizzjonali deskritti fl-Annessi rispettivi għall-Ispeċifikazzjoni tal-Prodott. L-Unitajiet Ġeografiċi Addizzjonali li jistgħu jidhru fuq it-tikketta huma dawn li ġejjin: "Bertinoro", "Brisighella", "Castrocaro e Terra del Sole", "Cesena", "Longiano", "Meldola", "Modigliana", "Marzeno", "Oriolo", "Predappio", "San Vicinio", "Serra". "Romagna" DOP akkumpanjat mill-Unitajiet Ġeografiċi Addizzjonali Fil-leġiżlazzjoni tal-UE Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: L-operazzjonijiet ta' produzzjoni tal-inbid, jistgħu jsiru fit-territorju kollu tal-provinċji ta' Bologna, Ravenna, Forlì – Cesena u Rimini. "Romagna" DOP akkumpanjat mill-Unitajiet Ġeografiċi Addizzjonali Fil-leġiżlazzjoni tal-UE Tip ta' kundizzjoni supplimentari: L-ibbottiljar fiż-żona ġeografika demarkata Deskrizzjoni tal-kundizzjoni: L-ibbottiljar għad-DOP "Romagna" akkumpanjat mill-Unitajiet Ġeografiċi Addizzjonali għandu jsir fiż-żona ta' produzzjoni ta' kull Unità Ġeografika Addizzjonali, inkluż fiż-żoni fejn hija awtorizzata l-vinifikazzjoni b'deroga. Skont il-leġiżlazzjoni fis-seħħ tal-Unjoni u dik nazzjonali, l-ibbottiljar jew l-imballaġġ għandu jsir fiż-żona ġeografika demarkata msemmija biex tiġi salvagwardjata l-kwalità u r-reputazzjoni, tiġi garantita l-oriġini u tiġi żgurata l-effettività tal-kontrolli. L-ispeċifikazzjoni ġiet emendata biex tinkludi varjetajiet ġodda ta' għeneb tal-inbid approvati għall-kultivazzjoni fiż-żona demarkata li minnhom iridu jinkisbu l-inbejjed tal-IĠ. Ir-raġuni għal dan hija li seħħew bidliet klimatiċi f'dawn l-aħħar snin li minħabba fihom ċertu għeneb huwa aktar adattabbli, u hemm aktar jiem ta' xemx f'dan ir-reġjun, u dan jista' jikkontribwixxi għal żieda sinifikanti fl-akkumulazzjoni ta' aromi u ta' kulur għal ċerti varjetajiet użati għall-produzzjoni ta' nbejjed bojod u ħomor. Dan jaffettwa d-Dokument Uniku. L-ispeċifikazzjoni tal-prodott ġiet emendata biex jiżdied il-livell tal-produzzjoni tal-inbid. L-emenda hija meħtieġa minħabba l-vinji li ġew stabbiliti mill-ġdid permezz tal-konverżjoni/ristrutturar tal-vinji, bl-użu ta' għażla ta' klonu u riżomi, b'potenzjal akbar ta' kwalità u ta' kwantità. B'mod partikolari fis-snin b'kundizzjonijiet klimatiċi favorevoli, dan jipproduċi ħsad akbar, u l-użu tat-teknoloġiji tal-ipproċessar jiżgura li l-kwalità meħtieġa tkun preservata għall-IĠ. Iż-żona ġeografika demarkata għall-Indikazzjoni Ġeografika fl-Ispeċifikazzjoni tal-Prodott qiegħda tiġi emendata billi ġiet estiża biex tinkludi ċerti muniċipalitajiet fl-unità amministrattiva ta' Vrancea fejn jitkabbar l-għeneb biex jipproduċi nbejjed tal-IĠ. Dawn il-muniċipalitajiet għandhom l-istess kundizzjonijiet tal-ħamrija u tal-klima bħal dawk tal-oħrajn fil-kontea ta' Vrancea inklużi fl-Ispeċifikazzjoni tal-Prodott bħala parti miż-żona ġeografika tal-produzzjoni, peress li jinsabu fil-viċinanzi. Id-Dokument Uniku ġie emendat kif xieraq. L-Ispeċifikazzjoni tal-Prodott ġiet issupplimentata bil-kundizzjonijiet għall-ksib ukoll ta' nbejjed bojod jew rożè mill-varjetajiet Pinot gris u Traminer Rose. Dan huwa meħtieġ minħabba l-iżviluppi fit-teknoloġiji tal-produzzjoni tal-inbid u l-bidliet fil-preferenzi tal-konsumaturi għal dawn il-varjetajiet, li għandhom karatteristiċi speċjali meta jintużaw biex jipproduċu l-inbejjed rożè. Dan ma jaffettwax id-Dokument Uniku. Il-kundizzjonijiet tal-produzzjoni ġew ifformulati mill-ġdid fuq talba tal-produtturi li huma tal-fehma li ċerti karatteristiċi tal-kwalità ma għadhomx żgurati għall-prodotti tal-IĠ. Din l-emenda ma taffettwax id-Dokument Uniku. IĠP - Indikazzjoni Ġeografika Protetta L-inbejjed bojod huma kumplessi f'dik li hi togħma u fwieħa, il-freskezza, irwejjaħ bilanċjati ta' fjuri bħal ward, għasel jew ħwawar, b'noti sottili ta' frott frisk jew tropikali u aċidità medja għal aċidità għolja. Il-varjetajiet ta' għeneb imkabbra fiż-żona jistgħu jipproduċu nbejjed li għandhom firxa wiesgħa ta' rwejjaħ, ta' fjuri, ta' frott u ta' ħwawar, aċċentwati bi ħjiel delikat ta' mineralità. L-inbejjed ħomor jiksbu l-espressjoni tagħhom permezz ta' noti ta' frott sostnuti minn ċerta mineralità. Il-konċentrazzjoni tal-antoċijanini tagħti lill-inbid kulur intensiv, li jvarja minn aħmar lewn ir-rubini għal vjola fl-aħmar, skont il-varjetà tal-għeneb. Il-varjanti xott u nofsu misjur jesprimu l-aroma speċifika għall-varjetà u għandhom togħma qawwija ħafna bi rwejjaħ ta' frott irqiq aħmar. Karatteristiċi tal-vinji Metodu tat-tkabbir minimu ta' 2 500 pjanta/ettaru. metodu ta' taħriġ: sistema taz-zokk tan-nofs 'il fuq, b'fergħa waħda jew bi tnejn, kif ikun xieraq. tisqija: fejn il-kundizzjonijiet tal-ħamrija u tal-klima jipprevjenu dan, ikun hemm sistemi ta' tisqija bil-qatra, li se jkomplu jiġu stabbiliti. Dawn se jintużaw b'tali mod li l-kwalità tal-għeneb ma tiġix affettwata. 17 600 kilogramma ta' għeneb għal kull ettaru 17 600 kilogramma ta' għeneb għal kull ettaru 19 000 kilogramma ta' għeneb għal kull ettaru 22 000 kilogramma ta' għeneb għal kull ettaru 22 000 kilogramma ta' għeneb għal kull ettaru 22 000 kilogramma ta' għeneb għal kull ettaru 135 ettolitru għal kull ettaru 135 ettolitru għal kull ettaru 145 ettolitru għal kull ettaru 170 ettolitru għal kull ettaru 170 ettolitru għal kull ettaru 170 ettolitru għal kull ettaru Il-Kontea ta' Vrancea: Il-muniċipalitajiet: Broșteni, Pitulușa, Arva; Il-muniċipalitajiet: Slobozia Bradului, Coroteni, Valea Beciului, Cornetu; Il-Kontea ta' Buzău Sottostrat litoloġiku: ramel miksi minn saffi loessjali u alternanza ta' tafal u ramel tal-baħar. Topografija: alternanza ta' art ċatta u għoljiet, b'għoli ta' bejn 100 u 300 m, b'orjentazzjoni mill-Punent għal-Lvant; l-espożizzjoni u l-inklinazzjonijiet joffru l-aħjar kundizzjonijiet għall-kultivazzjoni tad-dwieli u potenzjal għad-diversità tal-varjetajiet f'dawn il-vinji. Ħamrija: għandha konsistenza medja u ħafifa, li tiżgura l-permeabilità, u li tipprovdi nutrijenti tajbin għat-tkabbir tad-dwieli. L-inbejjed bojod jintgħarfu mill-karattru estrattiv tagħhom, mill-istruttura bbilanċjata u mil-livelli tajbin ta' aċidità, ipprovduti mill-espożizzjoni għax-Xlokk tal-għoljiet u wkoll mill-prattiki ta' kultivazzjoni, li jżommu livelli moderati ta' produzzjoni. L-inbejjed ħomor huma magħrufa għall-finezza tagħhom, għat-tannini ħfief u l-kulur vibranti; dawn il-karatteristiċi huma r-riżultat tas-sħana u d-dawl tax-xemx abbundanti u l-ħamrija b'konsistenza ħafifa. Il-kwalità tal-inbejjed li jġorru din l-indikazzjoni ġeografika hija dovuta għall-karatteristiċi partikolari tal-ħamrija u tal-klima taż-żona u, b'mod impliċitu, għall-prattiki tal-vitikultura u tal-produzzjoni tal-inbid li ġew irfinuti bl-esperjenza li kisbu tul is-sekli l-produtturi lokali tal-inbid. Kundizzjonijiet tat-tqegħid fis-suq fil-leġiżlazzjoni nazzjonali Tip ta' kundizzjoni addizzjonali: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-ebda dispożizzjoni addizzjonali. L-ispeċifikazzjoni ġiet emendata fir-rigward tal-livell ta' rendiment, emenda li taffettwa d-dokument uniku. Ir-raġuni għall-emenda hija ż-żieda fir-rendimenti li tirriżulta minn żoni kbar li jitħawlu mill-ġdid b'densità ta' aktar minn 4 000 pjanta għal kull ettaru bi kloni li joffru rendimenti ogħla u kwalità mtejba. Għalkemm ir-rendimenti żdiedu, l-użu ta' teknoloġiji ġodda għamilha possibbli li tinżamm il-kwalità tad-DOK (denominazzjoni tal-oriġini kkontrollata). Żdiedu dispożizzjonijiet addizzjonali mal-ispeċifikazzjoni, sabiex l-inbid ikun jista' jiġi prodott barra miż-żona demarkata tad-denominazzjoni tal-oriġini, fiż-żona tal-viċinat fl-istess unità amministrattiva, li għandha faċilitajiet eċċellenti għall-produzzjoni tal-inbid f'temperatura kkontrollata li tippreserva l-potenzjal aromatiku ta' wħud mill-varjetajiet tipiċi għal din id-denominazzjoni tal-oriġini kkontrollata. Din l-emenda ma taffettwax id-dokument uniku. Żdiedu tekniki speċifiċi mal-ispeċifikazzjoni, sabiex l-inbejjed bojod u rosé jkunu jistgħu jinkisbu wkoll mill-varjetajiet Pinot Gris u Traminer Roz. Dan kien meħtieġ minħabba bidliet fit-teknoloġiji tal-produzzjoni tal-inbid u l-preferenzi tal-konsumaturi għall-inbejjed rosé magħmula minn dawn il-varjetajiet, li għandhom karatteristiċi speċjali. Dan ma jaffettwax id-dokument uniku. Id-dispożizzjonijiet ġew riformulati fir-rigward tal-kundizzjonijiet għall-klassifikazzjoni tal-produzzjoni tal-inbid DOK meta l-produtturi jqisu li dan huwa meħtieġ meta ċerti karatteristiċi tal-kwalità tal-inbid prodott ma jkunux għadhom garantiti u ma jkunux konformi mad-denominazzjoni tal-oriġini. Din l-emenda ma taffettwax id-dokument uniku. DOP - Denominazzjoni ta' Oriġini Protetta L-inbejjed bojod juru diversità aromatika, b'noti taċ-ċitru u tal-ħxejjex li jagħtu vivaċità u freskezza, riħa ta' ward (Șarba), aċidità medja b'nota qawwija ta' freskezza u aromi ħelwin ta' fjuri tropikali jew tad-dwieli, aromi delikati tat-tuffieħ u noti ta' fjuri (Fetească regală), aroma ta' butir u aromi tropikali b'aċidità ottimali (Chardonnay) u noti sottili ta' frott frisk. L-inbejjed ħomor għandhom palat medju b'noti aromatiċi ta' lampun, għanbaqar u passolina ħamra, b'potenzjal aromatiku li jvarja minn aromi ta' bżar aħdar għal ribes iswed misjur iżżejjed (Cabernet Sauvignon), kif ukoll aromi ta' frott aħmar misjur, b'noti ta' żbib, bżar iswed u intensità tal-kulur li tiżviluppa hekk kif jimmaturaw, u qawwa alkoħolika ottimali, li b'mod predominanti jipproduċu nbejjed nexfin u semi-nexfin, li joħorġu l-karattru u l-aroma sottili speċifiċi għall-varjetà (Fetească neagră). Prattiki ta' tkabbir Metodu tat-tkabbir mill-inqas 3 000 pjanta għal kull ettaru irrigazzjoni: fejn il-kundizzjonijiet tal-ħamrija u tal-klima jkunu jirrikjedu dan, hemm fis-seħħ sistemi ta' tisqija bil-qatra u ser ikomplu jiġu installati aktar minnhom; dawn is-sistemi għandhom jintużaw b'tali mod li ma jkollux impatt negattiv fuq il-kwalità tal-għeneb. 15 000 kilogramma ta' għeneb għal kull ettaru 16 500 kilogramma ta' għeneb għal kull ettaru 19 000 kilogramma ta' għeneb għal kull ettaru 16 500 kilogramma ta' għeneb għal kull ettaru 17 500 kilogramma ta' għeneb għal kull ettaru 21 000 kilogramma ta' għeneb għal kull ettaru 116-il ettolitru għal kull ettaru 127 ettolitru għal kull ettaru 146 ettolitru għal kull ettaru 162 ettolitru għal kull ettaru 127 ettolitru għal kull ettaru 135 ettolitru għal kull ettaru 162 ettolitru għal kull ettaru Il-Kontea ta' Vrancea: Substrat litoloġiku: il-glacis tal-għoljiet li jirriżulta mill-interkonnessjoni suċċessiva tal-fannijiet alluvjali tal-era Kwaternarja, li jsiru aktar baxxi u iżgħar lejn il-Lvant, fl-ordni li kienu ddepożitati mix-xmajjar li jaqsmu l-Karpazji u s-SubKarpazji. B'mod kostituttiv, dawn id-depożiti huma akkumulazzjonijiet ta' żrar u ramel mgħottija b'saff ta' trab fin tat-tafal Kwaternarju, li jkun fuq is-sedimenti tal-baħar (ħamrija mħallta, tafal, ramel) tal-era Plijoċenika. Topografija: maqsuma f'żewġ subunitajiet funzjonali tal-għoljiet: il-pjanura għolja tal-għoljiet (il-Plejstoċenu ta' Isfel u Nofsani) u l-pjanura baxxa tal-għoljiet ('Late Pleistocene – Holocene'), li jestendu sal-mergħa attwali tax-Xmara Siret. Il-vitikultura laħqet l-iżvilupp massimu f'dawn iż-żoni, b'mod partikolari grazzi għall-altitudnijiet alternanti u għall-espożizzjonijiet tal-inklinazzjonijiet. Klima: Tipika tal-isteppa tal-foresta tal-klima kontinentali moderata, influwenzata mill-mases tal-arja Skandinavi u Baltiċi mit-Tramuntana, li jingħaqdu mal-mases tal-arja tropikali sħuna tal-Mediterran min-Nofsinhar. Dan jipprovdi kundizzjonijiet eċċellenti għat-tkabbir ta' varjetajiet ta' għeneb ta' kwalità għolja, prinċipalment grazzi għad-diversità solari u termali u għall-ammont favorevoli ta' xita. It-temperatura medja annwali, ix-xita medja annwali u, b'mod partikolari, il-fluss radjattiv u l-angolu tar-radjazzjoni solari jipprovdu l-aħjar kundizzjonijiet għall-vitikultura. Ħamrija: in-nisġa tal-ħamrija tipprovdi lil din il-vinja bl-aktar karatteristiċi fiżikokimiċi u idrofiżiċi favorevoli għall-kultivazzjoni tad-dwieli: il-porożità, l-arjazzjoni, il-permittività, l-istrutturar glomerulari u l-iskular vertikali tajjeb tal-ilma tax-xita, li jirriżultaw fil-limitazzjoni tal-mard kriptogrammiku u li jiżguraw it-tħaddim relattivament faċli tad-dwieli. Tipoloġikament, il-mollisoli ('Cambian' u l-illuvjali tat-tafal) u l-ħamrija tal-foresta huma predominanti. Il-'Cambian chernozem' jakkumula l-karatteristiċi tat-trofiċità u l-karatteristiċi kimiċi-bijoloġiċi favorevoli kollha. L-inbejjed bojod jiddistingwu ruħhom mill-karattru estrattiv, l-istruttura bbilanċjata u l-aċidità tajba tagħhom, ipprovduti mill-espożizzjoni tal-inklinazzjonijiet fix-Xlokk, iżda wkoll mill-prattiki ta' kultivazzjoni, li jżommu livelli moderati ta' produzzjoni. L-inbejjed ħomor huma rikonoxxuti għall-finezza, it-tannini ħfief u l-kulur vivaċi tagħhom. Il-pjanura għolja tal-għoljiet (il-Plejstoċenu ta' Isfel u Nofsani) u l-pjanura baxxa tal-għoljiet ('Late Pleistocene – Holocene'), li jestendu sal-mergħa attwali tax-Xmara Siret bl-alternazzjoni tal-altitudnijiet u tal-espożizzjonijiet tal-inklinazzjonijiet hija ottimali għall-kultivazzjoni tad-dwieli u, b'mod partikolari, tal-varjetajiet għall-produzzjoni tal-inbejjed ħomor. It-tikkettar u l-kummerċjalizzazzjoni Qafas ġuridiku: Fil-leġiżlazzjoni nazzjonali Tip ta' kundizzjoni ulterjuri: Dispożizzjonijiet addizzjonali relatati mat-tikkettar Deskrizzjoni tal-kundizzjoni: L-ebda dispożizzjoni addizzjonali. Produzzjoni barra miż-żona Qafas ġuridiku: Fil-leġiżlazzjoni tal-UE Tip ta' kundizzjoni ulterjuri: Deskrizzjoni tal-kundizzjoni: Deroga dwar il-produzzjoni fiż-żona ġeografika demarkata F'ċerti kundizzjonijiet klimatiċi li, grazzi għall-potenzjal ta' ċerti varjetajiet, iħallu impatt pożittiv fuq il-livelli tar-rendiment għall-għeneb maħsuda fi pjantaġġuni fiż-żona demarkata, l-ipproċessar jista' jsir ukoll barra miż-żona demarkata, fiż-żona tal-viċinat fejn ikun hemm ċentri tal-produzzjoni tal-inbid b'faċilitajiet eċċellenti għall-produzzjoni tal-inbid malajr, għall-fermentazzjoni f'temperatura kkontrollata u għall-preservazzjoni tal-potenzjal aromatiku u tal-kulur tal-varjetajiet. Din iż-żona tinsab fil-muniċipalitajiet tal-Kontea ta' Vrancea: